Američki državni sekretar: SAD zabrinute zbog bezbednosti Navaljnog - Sputnjik Srbija\n02:22 16 Maj 2021\nAmerički državni sekretar: SAD zabrinute zbog bezbednosti Navaljnog\n22:58 27.01.2021 Preuzmite kraći link\nAmerika je duboko zabrinuta za bezbednost ruskog opozicionara i blogera Alekseja Navaljnog, izjavio je američki državni sekretar Entoni Blinken.\n„Duboko smo zabrinuti za bezbednost Navaljnog i što je još važnije – njegov glas je glas mnogih Rusa i mora da se čuje“, rekao je Blinken na konferenciji za novinare.\nUpitan šta je crvena linija kada je reč o bezbednosti Navaljnog, Blinken nije želeo da „istrčava“ kada je reč o daljim koracima administracije.\n„Ništa ne isključujemo, ali prvo želimo da završimo analizu, a potom ćemo donositi odluke“, rekao je novi ministar spoljnih poslova SAD.\nMinistarstvo spoljnih poslova Rusije ranije je posavetovalo strane političare koji komentarišu situaciju sa Navaljnim da poštuju međunarodno pravo i pozabave se problemima u svojim zemljama, a ministar spoljnih poslova Sergej Lavrov nedavno je konstatovao da su izjave zapadnih političara na ovu temu kao prekopirane.\nPortparol ruskog predsednika Dmitrij Peskov istakao je da Kremlj ne namerava da sluša izjave iz inostranstva o Navaljnom.\nAleksej Navaljni, Entoni Blinken, Amerika


RTCG - Radio Televizija Crne Gore - Nacionalni javni servis :: Ekonomija :: Konjević: Minimalna zarada nedovoljno povećana / print=true\nPOZDRAVILI DOGOVOR, ALI... 18. 05. 2019. 15:33 >> 15:33 1\nPOZDRAVILI DOGOVOR, ALI...\nSocijaldemokratska partija pozdravila je dogovor socijalnih partnera kojim se povećava minimalna zarada nakon šest godina sa 193 na 222 eura, ali ostaje, kako je saopšteno, porazna činjenica da će preko 70 hiljada građana i dalje primati ispod 250 eura.\nPotpredsjednik SDP-a i poslanik, Raško Konjević, kazao je da će samo istrajan javni pritisak dovesti do povećanja minimalne zarade.\n„Smatramo, međutim, da je ova mjera nedovoljna i zakašnjela i SDP će nastaviti sa snažnim insistiranjem da se zarada uveća na predloženih 250 euraa koliko iznosi po našem predlogu zakona koji je u skupštinskoj proceduri“, naveo je Konjević u saopštenju.\nOn je kazao da ono što socijalni partneri nijesu uradili, a što je neophodno, da bi se stvorili uslovi za normalno i konkurentno poslovanje privrednika jeste smanjenje poreskog opterećenja na zarade koje je sada oko 67 odsto i među najvećim je u Evropi.\n„SDP smatra da se to opterećenje mora korigovati naniže do iznosa između 50 i 55 odsto, jer pod ovakvim poreskim opterećenjima je vrlo teško poslovati. Vlada mora da obezbjedi da se zakon primjenjuje na sve jedanko i da se konačno uhvati u koštac sa sivom ekonomijom, jer u ovakvim okolnostima imamo poštene i zakonu posvećene privrednike koji pune budžet i one koji nelegalnim poslovanjem, koje se toleriše, predstavljaju nelojalnu konkurenciju i ostvaruju enormne prihode na uštrb državnog budžeta“, smatra Konjević.\nOn je podsjetio da je, i sa ovim povećanjem minimalne zarade na iznos od 222 eura ona skoro najmanja u regionu, manja nego u Srbiji, Albaniji i Kosovu, Hrvatskoj, Sloveniji.\n„Rumunija je prije šest godina kada je naša minimalna zarada iznosila 193, a prosječna 484 eura počela sa postepenim povećanjima minimalne zarade na godišnjem nivou i značajnim povećanjima zarada za određene profesije koje su postajale deficitarne u toj zemlji. Tako plata ljekara sada iznosi 1,93 hiljade eura, profesori primaju startnu platu od hiljadu eura, a minimalna zarada je povećana skoro za duplo u posmatranom periodu“, precizirao je Konjević.\nRast bruto domaćeg proizvoda u Mađarskoj, Rumuniji, Slovačkoj i Poljskoj u posljednje tri godine je na nivou rasta u Crnoj Gori u iznosu od četiri do pet odsto, ali za razliku od Crne Gore u ovim državama u zadnje tri godine prosječne plate značajno rastu, godišnje na nivou oko deset odsto.\n„U Crnoj Gori prosječna zarada ne raste, a troškovi života su svakodnevno sve veći što sa inflacijom čini da je životni standard i pored rasta BDP-a manji tri odsto nego prošle godine. Povećanje plata u Mađarskoj iznosi po 12 odsto u protekle dvije godine, dok u Češkoj iznosi oko osam odsto, a u Poljskoj sedam odsto. Na ovaj način su i minimalne i prosječne zarade rasle neuporedivo brže od troškova života, dok je u Crnoj Gori životni standard niži tri odsto“, rekao je Konjević.\nZbog svega toga, u SDP-u smatraju da Vlada mora da obezbjedi veću poresku bazu, smanji sivu ekonomiju i dovede u strogu disciplinu sve poreske obveznike, a ne da u sistemu postoje privilegovani pojedinci i kompanije koji ne plaćaju ili duguju poreze.\nRaško Konjević SDP Minimalna zarada


Promocija Volva S60 u evropskim gradovima - Klix.ba\nSubject60\tPromocija Volva S60 u evropskim gradovima\n2.6.2010. u 19:23\t0\nPromocija Volva S60 u evropskim gradovima\nVolvo je puno pažnje posvetio promociji svog novog modela S60 te je u tu svrhu organizirao turneju pod nazivom "Subject60" u pet najutjecajnijih europskih gradova: Berlinu, Londonu, Parizu, Milanu i Madridu.\nTurneja "Subject60" naziv je Volvo lifestyle kampanje za potpuno novi model S60 čiji je cilj pokazati potpuno novu stranu Volva. Kampanja cilja na društvene medije i blogove, a kulminira u pet potraga u pet najvažnijih evropskih gradova. Prije svakog centralnog partyja organizira se potraga za kartama koje su skrivene na "drskim" lokacijama u gradu. Koristeći virtuelne aplikacije na mobilnim medijskim platformama kao što su iPhone 3GS i Google Android posjetitelji različitih blogova dobijat će upute i tragove za otkrivanje lokacija. Subject60 započeo je raskošnim partyjem u Berlinu 27. maja, nakon čega će uslijediti još četiri "drske" noći u Londonu, Milanu, Parizu i Madridu tokom mjeseca lipnja.


Pucano na bezbednosni tim UN-a u Dumi\nVozilo Ujedinjenih nacija koji se prevoze inspektori Organizacije za zabranu hemisjkogf oružja (OPCW), u Damasku (Foto: REUTERS/Omar Sanadiki)\nTim za bezbednost Ujedinjenih nacija koji je bio u izvidnici u Dumi, gradu u Siriji, u kojem se odigrao, kako se veruje, napad hemijskim oružjem, našao se na udaru hitaca iz vaternog oružja, saznaje Glas Amerike iz izvora bliskih Ujedinjenim nacijama.\nNiko od članova tima nije povređen i oni su se vratili u prestonicu Sirije Damask, potvrdio je isti izvor.\nInspektori međunarodne agencije koja nadgleda upotrebu hemijskog oružja i dalje čekaju da uđu u Dumu, kako bi utvrdili da li je takvo oružje korišćeno u napadu, ranije ovog meseca, u kojem su ubijene desetine ljudi.\nDošlo je do zabune u vezi sa tim da li je tim međunarodnih stručnjaka u utorak stigao u tu oblast.\nSirijska državna televizija i dobrovoljci spasilačke grupe Beli šlemovi objavili su u odvojenim saopštenjima da je tim istražitelja Organizacije za zabranu hemisjkog oružja stigao u Dumu. Međutim, portparolka Stejt departmenta Heder Nauert odbacila je te izveštaje u utorak popodne.\n"Prema našim saznanjima, tim još nije ušao u Dumu", rekla je Nauert na brifingu.\nInspektori su stigli u Siriju u subotu, na dan kada su SAD, Velika Britanija i Francuska izvele vazdušne udare na sirijska poistrojenja za proizvodnju hemijskog oružja. Međutim, inicijalno im nije dozvoljeno da odu u Dumu, u blizini glavnog grada Sirije Damaska, kako bi verifikovali da je napad koji se odigrao 7. aprila, zaista bio napad otrovnim gasom.\nSAD i njeni saveznici krive režim sirijskog lidera Bašara al-Asada za taj smrtonosni hemijski napad. Rusija i Sirija tvrde da se nikakav hemijski napad nije dogodio u Dumi.


Velika akcija čišćenja Srbije\nDobrovoljci kostimirani otpacima kreću u radnu akciju "Veliko spremanje Srbije"\nŠirom Srbije - od Beograda, Loznice, Novog Sada, Niša, Kragujeva, Smedereva, do Gračanice i Štrpca na Kosovu tokom vikendqa nastavljena je velika akcija čišćenja Srbije, a kako je poručio ministar ekologije Oliver Dulić svi u Srbiji treba da budu svesni da je pitanje životne sredine pre svega pitanje zdravlja ljudi.\nViše od 250.000 volontera na 3.000 lokacija širom Srbije učestvovalo je tokom vikenda u velikoj akciji čišćenja, koju je povodom svetskog Dana planete organizovalo Ministarstvo životne sredine. Volonteri, uz podršku radnika javnih preduzeća i privatnih kompanija, kao i učenici osnovnih i srednjih škola bili su najvredniji tokom vikenda-o čemu najbolje svedoči i primer novobeogradske Osnovne škole "Branko Radičević" u kojoj su nastavnici i đaci zajednički čistili i sređivali dvorište i prostor oko škole:\n"Imali smo saradnju sa gradskom opštinom Novi Beograd–od njih smo dobili rukavice i kese, tako da su sva deca dobila rukavice i po jednu kesu. Čistiće, kao što vidite školsko dvorište", kazala je direktorka Dušanka Radišić.\nU akciji čišćenja posebno su se istakli učenici nižih razreda, a prvaci su zadatak shvatili veoma ozbiljno i odgovorno. S obzirom da je osnovni cilj ovakvih akcija-osim same čistoće i podizanje svesti o važnosti očuvanja okoline-škola je, uz porodicu, mesto gde se stiču prva znanja i prve navike.\nGradonačelnik Niša Miloš Simonović(D) čisti kej pored reke Nišave u toku radne akcije "Veliko spremanje Srbije".\n"Posebno na tome radimo od prvoga razreda. Deca su već potpuno edukovana i kroz razne radionice i predavanja koja smo organizovali zajedno sa učiteljima i nastavnicima", ističe direktorka Osnovne škole "Branko Radičević".\n"U okviru nastave dosta se radi na tome, svakodnevno posvećujemo pažnju da čistimo dvorište i naravno u okviru nastavnih predmeta", navodi učiteljica Slađana Pešić.\nNišta manje vredni od novobeogradskih osnovaca nisu bili ni ostali žiteji Beograda, a u čišćenju glavnog grada nekoliko najugroženijih lokacija je imalo prioritet–od prostora iza Lastine autobuske stanice i ispod starog Želežničkog mosta, Gazele i Brankovog mosta, do divljih deponija kod pijace Kvantaš, Miljakovačke šume i naselja Belvil na Novom Beogradu:\n"Apelujem da ne bude samo danas. Danas počistimo, a sutra više niko neće da se sagne ni u parku ni na ulici da uzme plastičnu kesu ili plastičnu flašu i da je baci. Apelujem na sve Beograđane da učine to–kada prvi put urade osećaće se vrlo ispunjeno i nastaviće to da rade i dalje", kazao je gradonačelnik Beograda Dragan Đilas.\n"Upućujem poziv onima koji se nisu prijavili i koji neće ići na lokacije koje se čiste da očiste svoje špajze, balkone, dvorišta. Da iskoriste ovaj dan, lepo vreme i ovu ogromnu energiju dobrih ljudi i daju svoj doprinos zdravijoj i čistijoj životnoj sredini", istakao je ministar ekologije Oliver Dulić.\nPrema rečima ministra, 2008. godine kada je započela akcija "Očistimo Srbiju" bilo je 4.800 divljih deponija i za dve i po godine očišćeno je iukljonjeno više od polovine deponija. Ipak, najveći problem je što na 29 odsto teritorije Srbije građani nemaju kante, kontejnere ili kamione koji odnose smeće, i upravo u tim mestima nastaju divlje deponije. Za rešenje tog problema potrebno je da se uloži mnogo novca, kao i da se ljudi koji to sada neradi čine, nauče da plaćaju komunalne usluge, kaže ministar.


Pavloviæ: U kulturi vlada autizam - B92\nPavloviæ: U kulturi vlada autizam\nU kulturi Srbije vladaju velika zapuštenost, autizam i mešavina nezainteresovanosti i besparice, ocenjuje savetnik za kulturu predsednika Srbije, dramski pisac Radoslav Pavloviæ, ali, dodaje, ljudi sa idejama, uz dobru organizaciju, tu situaciju mogu da promene.\nIzvor: Tanjug nedelja, 20.01.2013. | 12:38\n"Ovo je vreme mirovanja, vreme u kome još nisu prepoznate ideje sa kojima treba oživeti naredni period i nisu formulisana osnovna pitanja - kakva je kultura, kome je namenjena", rekao je Pavloviæ u intervjuu Tanjugu i naglasio da su ljudi ti koji pokreæu stvari.\n"Onaj ko èeka da mu država, stranka, komšiluk...reše finansijske, ljubavne i ostale probleme, taj æe se naèekati. Da bi se pokrenule stvari, potrebna je mešavina ljudi sa idejama i logièna, jednostavna i jeftina organizacija. Kada to spojimo, možemo da govorimo o laganom kretanju kulture unapred", smatra Pavloviæ.\n"U kulturi je uvek malo para, ali je važnije pitanje da li se te pare troše ili se bacaju kroz prozor. Ako imate malo para, a bacate ih, to su onda ogromne pare", rekao je on komentarišuæi mali budžet za kulturu.\nOn smatra da je 0,6 posto budžeta "premalo", ali, kaže, nije primetio da su kulturni radnici podigli zbog toga veliku buku, jer su, uveren je, nezainteresovani i ne bave se svojim poslom.\nPavloviæ smatra da je za "razmrdavanje" situacije u kulturi najpre potrebno doneti nov zakon o radu, "jer nije isto igrati Juliju i raditi u opštini".\nDonošenje zakona o radu je politièko pitanje, ali je važno da on prepozna i razlièitost profesija, i da se napravi neka vrsta tržišta, konkurencije.\nPored zakona o radu, za kulturu Srbije potrebno je donošenje Zakona o donatorstvu i mecenama i, kada je reè o pozorištima, sistem koji æe stimulisati privatna pozorišta.\n"Naš posao je avantura. Onaj ko hoæe da bude dramski pisac, glumac, da fascinira ljude, mora da shvati da je umetnost tržišna, konkurentna i prolazna", poruèio je Pavloviæ.\nScenarista filma "Mala" i serije "Moj roðak sa sela" u godini obeležavanja 17 vekova Milanskog edikta vidi priliku da se svetu, ili makar regionu, prikaže lepše lice Srbije, ali smatra da je ipak najvažnija promocija kulture u Srbiji.\n"Naše neznanje je ogromno. To neznanje je na odreðen naèin bilo I stimulisano. Ja sam u pozno doba nauèio mnoge stvari vezane za Niš i Srbiju, na primer, i saznao podatke koji su potpuno fascinantni - da od èetiri carska rimska grada, Rima, Konstantinopolja, Sirmijuma i Viminacijuma, dva poslednja su na teritoriji Srbije, ili, da je prvi prevod na latinski Novog zaveta u Mitrovici uradio Jeronim", rekao je Pavloviæ.\n"Da bismo prièali drugima o sebi, moramo sami da znamo nešto o sebi i prostoru u kome živimo", primeæuje on.\nKomentarišuæi smene direktora pojedinih ustanova kulture, Pavloviæ je objasnio da su smenjeni ljudi koji su dobili prilièna sredstva da, primera radi, otkriju mozaike u Medijani ili da urade fasadu Žièe, ali su ta sredstva "nestala", a posao nije uraðen.\nKada je reè o optužbama da sprovodi autokratiju u Narodnom pozorištu u Beogradu, Pavloviæ je rekao da je to pozorište glavna institucija koja æe nositi program obeležavanja 17 vekova Milanskog edikta, kao državni projekat i da su zbog toga ostali programi pozorišta ''prekomponovani''.\n"Prethodni predsednik nije uradio ništa povodom obeležavanja 17 vekova Milanskog edikta. Sa dolaskom nove vlasti pojavila se dilema da li se uopšte upuštati u celu prièu. Poèetkom decembra formiran je odbor za obeležavanje jubileja, usvojen program, odobren budžet", rekao je on.\nKada je program usvojen, dogovoreno je da 4. marta u produkciji niškog i beogradskog Narodnog pozorišta premijerno bude izvedena predstava "Konstantin: znamenje anðela", po neoèekivano dobrom tekstu Dejana Stojiljkoviæa.\n"Takoðe, moramo munjevito da vratimo u pogon veoma složenu operu ''Aida'', koja æe biti izvedena 18. maja u Viminacijumu", dodao je Pavloviæ.\nOpera, balet i hor biæe protagonisti spektakla Sanje Iliæa "Trubadur", a biær izvedena i velika opera "In hoc signo".\n"To su sve stvari koje treba da iznese Narodno pozorište. Program je zbog toga morao da bude prekomponovan i ono što je tebalo da se pojavi u maju i junu, pojaviæe se u oktobru. Pogon Narodnog pozorišta stavljen je u funkciju državnog projekta ''Milanski edikt 313-2013 Srbija", zakljuèio je Pavloviæ.


RTCG - Radio Televizija Crne Gore - Nacionalni javni servis :: Hronika :: Uhapšen pripadnik VCG, osumnjičen da je dio kriminalne grupe\nMina/RTCG Portal [ R.B. ]\n17. 09. 2021. 13:20 >> 23:22 0\nUhapšen pripadnik VCG, osumnjičen da je dio kriminalne grupe\nPripadnik Vojske Crne Gore (VCG) A.S. uhapšen je i nalazi se u pritvoru zbog sumnje da je postao član kriminalne grupe koja je planirala ubistva glavnog specijalnog tužioca Milivoja Katnića, specijalnog državnog tužioca Saše Ćađenovića i policijskih službenika. To je saopšteno na zajedničkoj konferenciji za novinare Specijalnog državnog tužilaštva (SDT) I Uprave policije.\nIspituju događaje na Cetinju\n“Da bih zaštitio te ljude, od ponedjeljka ću javiti direktoru policije da mu stavljam na raspolaganje obezbjeđenje i da zahvaljujem, sam ću se u tom smislu štititi", rekao je Katnić.\nOn je naveo da bi na Cetinje otišao kolima, pješice. “I nema šanse da ne bih izvršio zadatak", rekao je Katnić.\nSpecijalno državno tužilaštvo (SDT) pokrenulo je krivični postupak protiv biznismena Dragana Brkovića, njegovih sinova Borisa i Bojana i izvršnog direktora Vektre, Milića Popovića, zbog krivičnog djela zloupotreba ovlašćenja u privredi i pranje novca u predmetu HTP Boka.\nSpecijalna tužiteljka Lidija Vukčević je, na zajedničkoj konferenciji SDT-a i Uprave policije, kazala da je Tužilaštvo krivični postupak pokrenulo naredbom o sprovođenju istrage protiv te četiri osobe 1. septembra.\nOna je navela da iz dokaza koje su prikupili proizilazi da su osumnjičeni tokom 2018. i 2019. godine u Herceg Novom i Podgorici, kao odgovorne osobe u kompaniji Vektra Boka i Vektra Investments, u namjeri pribavljanja protivpravne imovinske koristi za drugog, sredstva kojima je raspolagala Vektra Boka koristili protivno njihovoj namjeni i grubo povrijedili ovlašćenja u pogledu raspolaganja imovinom i njenog korišćenja.\n„Osumnjičeni su na štetu preduzeća i povjerilaca pribavili drugim firmama i sebi višemilionsku imovinsku korist“, rekla je Vukčević.\nOna je navela da iz prikupljenih dokaza proizilazi da su Brkovići u istom periodu vršili prenos više miliona eura, koji potiču iz kriminalne djelatnosti, i koristili ih stavljajući ih u legalne tokove, a sve u namjeri da prikriju i lažno prikažu porijeklo novca.\nStručna saradnica u SDT-u, Jovanka Krunić, saopštila je da je od 1. januara do 1. septembra ove godine SDT donijelo 19 naredbi o sprovođenju istraga i jednu naredbu o proširenju istrage protiv 131 osobe i 18 preduzeća.\nPrema njenim riječima, u istom periodu podignuto je 18 optužnica i jedan optužni predlog protiv 102 osobe i 11 preduzeća.\nKrunić je rekla da je donijeto i deset naredbi o pokretanju finansijskih istraga protiv 58 osoba i dva preduzeća.\n“U istom periodu izvršeno je blokiranje novčanih sredstava u premetima istrage i to na računima kod poslovnih banaka u Crnoj Gori u iznosima od oko tri miliona eura i 14,67 hiljada dolara”, precizirala je Krunić.


Konferencija "Sinergija-ključ uspeha regiona" u Budvi\nKonferencija „Sinergija-ključ uspeha regiona“ u Budvi\nTanjug 24. oktobra 2019. 09:03\nBUDVA – Deveta međunarodna Konferencija o ekonomiji, koja ove godine u fokusu ima temu „Sinergija – ključ uspeha regiona“, počinje danas u Budvi u organizaciji Privredne komore Crne Gore i Komorskog investicionog foruma Zapadnog Balkana.\nU radu jednog od najznačajnijih ekonomskih skupova na prostoru jugoistočne Evrope, danas i sutra učestvovaće više od 500 predstavnika vlada, međunarodne i poslovne zajednice, naučne i stručne javnosti.\nKonferenciju će otvoriti predsednik Privredne komore CG Vlastimir Golubovć i predsednik Vlade CG Duško Marković, nakon koga će se obratiti zamenik generalnog sekretara OECD Ulrik Vestergaard Knudsen, a učesnici će biti i predsednici komora iz regiona, među kojima i predsednik Privredne komore Srbije Marko Čadež, koji je i predsednik Komorskog investicionog foruma ZB.\nNa konferenciji biće održana ceremonija dodele BFCSEE sertifikata gradovima i opštinama sa povoljnim poslovnim okruženjem, koje dođeljuje Nacionalna alijansa za lokalni ekonomski razvoj\n(NALED) i Regionalni savet za povoljno poslovno okruženje u jugoistočnoj Evropi.\nSertifikat će primiti 15 opština i gradova regiona.\nPrvog radnog dana biće organizovana četiri panela na teme: „Zelena ekonomija i održivi razvoj“, „Energetika na Balkanu – stanje i budućnost“, „Turizam kao zajednički proizvod regiona“ i „Globalni izazovi vodnog stresa u 21. veku“.\nDrugi dan obelžiće panel diskusije o saobraćajnoj infrastrukturi kao pokazatelju (ne)razvijenosti regiona, obrazovanju, zapošljavanju i demografskim trendovima, te digitalizaciji i inovacijama kao razvojnoj šansi.\nPrivredna komora CG kao organizator skupa će i ove godine otvoriti mogućnost za međukompanijske susrete tokom trajanja konferencije, a za tu prateću aktivnost, kako kažu iz crnogorske Komore, vlada veliko intereseovanje privrednika iz regiona, a i šire.\nPrivredna komora Crne Gore od 2010. godine organizuje Konferenciju o ekonomiji i ovo je njeno deveto izdanje, međutim, zahvaljujući pre svega kvalitetnim međukomorskim vezama u regionu, taj skup je prepoznat kao važan za region i ekonomsko povezivanje.\nKroz partnerstvo sa nemačkim Komitetom za ekonomske odnose sa istokom, Konferencija je dobila svoje mesto i u Završnoj deklaraciji šefova vlada Zapadnog Balkana 2014. godine u Berlinu.\nTada je i zvanično Konferencija dobila status jednog od najznačajnijeg ekonomskog skupa u regionu, na koji dolaze i u njemu učestvuju i kompanije iz Nemačke, Austrije, kao i drugih zemalja Evropske unije.


CIK danas nije ažurirao podatke za Ilijaš – TVSA.BA\nSrijeda, 29 Juna, 2022 12:23\nNaslovna/Vijesti/Sarajevo/CIK danas nije ažurirao podatke za Ilijaš\nCIK danas nije ažurirao podatke za Ilijaš\nUtorak, 17 Novembra 2020, 16:25\nPrema nepotpunim rezultatima Lokalnih izbora održanih u Bosni i Hercegovini, koje je ažurirala Centralna izborna komisija danas oko 16.00 sati na službenoj web-stranici, u Srebrenici je obrađeno 96,43 posto biračkih mjesta i dalje u prednosti je kandidat za načelnika Mladen Grujičić („Zajedno za Srebrenicu“) sa 69,23 posto osvojenih glasova (4.111) ispred kandidata Stranke demokratske akcije Alije Tabakovića koji ima 30,09 posto glasova (1.787).\nPrema navedenim podacima CIK-a, i nakon 94,19 posto obrađenih glasačkih mjesta, u općini Novi Grad u Sarajevu je u prednosti kandidat za načelnika Semir Efendić (Stranka demokratske akcije) sa 46,74 posto osvojenih glasova (19.165), dok je drugi Adnan Delić, kandidat „Četvorke“ NIP,NS i SDP, sa 45,24 posto glasova (18.549).\nŠto se tiče općine Ilijaš, podaci danas oko 16. 00 sati nisu ažurirani i na stranici su podaci od jučer koji pokazuju da je u izbornoj utrci za načelnika u prednosti kandidat Stranke demokratske akcije Akif Fazlić sa 50,14 posto glasova ispred Amara Dovadžije, kandidata „Četvorke“ NIP, NS i SDP, koji ima 49,86 posto glasova.\nNaime, nakon što se sumnjalo u malverzaciju glasovima Općinska izborna komisija je na osnovu saglasnosti Centralne izborne komisije (CIK) naredila prebrojavanje sedam biračkih mjesta, od toga jedno za načelnika, te šest otvorenih lista.\nMada je šef izborne kampanje Amara Dovadžije potvrdio danas da su prebrojavanjem glasova u Ilijašu potvrđeni rezultati u korist Dovadžije, CIK to još nije zvanično objavio.\nPacijent izvršio samoubistvo na Podhrastovima\nTVSA/Video: SDA ima najviše glasova kada su u pitanju općinski vijećnici u KS


Šeranić istakao na sjednici: Za oboljele od malignih bolesti naknada plate 100 odsto | BL Portal\nŠeranić istakao na sjednici: Za oboljele od malignih bolesti naknada plate 100 odsto\nMinistar zdravlja i socijalne zaštite Republike Srpske Alen Šeranić rekao je u Narodnoj skupštini Srpske da je Nacrtom zakona o obaveznom zdravstvenom osiguranju predloženo da se za vrijeme privremene spriječenosti za rad osiguranika koji su oboljeli od malignih bolesti naknada plate isplaćuje u iznosu od 100 odsto.\nŠeranić je istakao da je zakonskim rješenjima u tekstu Nacrta zakona o zdravstvenom osiguranju naknada plate u punom iznosu predložena i za slučaj nastupanja osiguranog slučaja u vezi sa održavanjem trudnoće.\nOn je naglasio da su prava znatno proširena i kada je u pitanju ostvarivanje prava na bolničku zdravstvenu zaštitu djece.\n“Predloženim odredbama Nacrta zakona o obaveznom zdravstvenom osiguranju uređeno je da se iz sredstava Fonda zdravstvenog osiguranja Republike Srpske obezbjeđuje pratnja roditelja ili staratelja djece na bolničkom liječenju do 15 godina starosti”, rekao je Šeranić obrazlažući ovo zakonsko rješenje.\nOn je naveo da je predloženim odredbama Nacrta zakona o obaveznom zdravstvenom osiguranju uređen širi obim prava osiguranog lica prilikom ostvarivanja prava na zdravstvenu zaštitu.\n“Reformom zdravstvenog sistema teži se uspostavljanju finansijski održivog sistema, koji će omogućiti efikasniju zdravstvenu zaštitu”, istakao je Šeranić.\nPoslanici Narodne skupštine Republike Srpske razmotrili su Nacrt zakona o obaveznom zdravstvenom osiguranju.\nNastavljeno zasjedanje NSRS: Poslanici razmatraju zakon o privremenom izdržavanju djece\nTags: Alen Šeranić, Sjednica NS RS, zakoni, zasjedanje\nVeliki izazov za Evropu: Nemogući zahtjevi Zelenskog za teškim naoružanjem\nPotraga za trenerom: PSŽ odustao od Zidana i naciljao novu metu


Adžić Vukičević: U kovid bolnice u Batajnici nema mesta\nDirektorka kovid bolnice u Batajnici Tatjana Adžić Vukičević izjavila je danas da je u toj ustanovi trenutno više od 830 pacijenata i da nemaju više slobodnih mesta.\n"Jutros sam pustila na kovid grupu 20 mesta, pre dva minuta sam informisana da više nemamo nijedno slobodno mesto. Slobodnih mesta imamo samo onoliko koliko otpustimo bolesnika, za 15 minuta budu popunjena sva mesta koja oglasimo na grupi", rekla je Adžić Vukičević za RTS.\nOna je navela da su u toku prethodnog dana i noći primili 80 ljudi, a za prethodnih sedam dana 485 ljudi. "Pola bolnice su novi pacijenti za samo sedam dana".\n"Više od 95 odsto pacijenata nije vakcinisano, ovih pet odsto je vakcinisano jednom ili sa dve doze, najčešće su to vakcine koje su bile u febraru i martu i gde je trebalo u septembru i oktobru da prime treću dozu, a u međuvremenu su se razboleli", naglasila je Adžić Vukičević.\n"Praktično svako ko uđe u bolnicu zahteva kiseonik, to je najmanje 9-10 litara ili 12-15 litara, a imamo bolesnike i na 50-60 litara. To je ogromna potrošnja i opterećenje čitavog sistema", kazala je Adžić Vukičević.\n"Prisutni su bolesnici svih starosnih dobi, podjednako je zastupljen ženski i muški pol. Pre mesec dana imali smo veću zastupljenost mušakaraca nego žena i ono što je primetno poslednji mesec dana je povećanje broja prijema jako starih ljudi - gerijatrijske populacije od 1929. do 1939. godišta", dodaje ona.\n"U ponedeljak sam u ambulanti imala dečka koji je preživeo respirator, koji je 1996. godište, čija majka koja imala 49 godina je ležala pored njega i preminula je. Jedno pored drugog su ležali i on je živ, a ona nažalost nije", kazala je Adžić Vukičevićeva i dodala da u ovom momentu zajedno u sobi leži po troje, četvoro članova jedne porodice.\nOna je napomenula da pacijenti koji su izgubili borbu sa kovidom nažalost nisu bili vakcinisani.


Preporuka: 144 / Link / Replika: 46 / Molimo vas da se ulogujete ili registrujete da biste mogli da šaljete komentare.\nPreporuka: 2233 / Link / Molimo vas da se ulogujete ili registrujete da biste mogli da šaljete komentare.\nPreporuka: 1657 / Link / Molimo vas da se ulogujete ili registrujete da biste mogli da šaljete komentare.\nPreporuka: 576 / Link / Replika: 27 / Molimo vas da se ulogujete ili registrujete da biste mogli da šaljete komentare.\nPreporuka: 1368 / Link / Replika: 22 / Molimo vas da se ulogujete ili registrujete da biste mogli da šaljete komentare.


Bosanski Novi: Sa falsifikovanom diplomom dogurao do šefa!\nNaslovnica Krajina Bosanski Novi Bosanski Novi: Sa falsifikovanom diplomom dogurao do šefa!\nBosanski Novi – Policijski službenici PS Bosanski Novi Okružnom tužilaštvu u Banjoj Luci proslijedili su izvještaj protiv, kako nezvanično saznajemo, Zorana Diklića (42) iz Bosanskog Novog u kojem ga sumnjiče za falsifikovanje isprave.\nOsumnjičeni je, kako navode, u policiji 2002 godine kao zaposleni radnik jedne javne ustanove pravnoj i kadrovskoj službi dostavio diplomu o završenoj Višoj tehničkoj školi u Subotici sa zvanjem elektro inženjera. Diploma je odložena u njegov personalni dosije, da bi 2015. godine u proceduri provjere, nakon što je napredovao, u postupku imenovanja na radno mjesto rukovodioca jednog odjeljenja, utvrđeno da je diploma falsifikovana.\nRiječ je, kako nezvanično saznajemo, o radnom mjestu u RJ „Elektrodistribucija“ iz Bosanskog Novog. Izvori bliski akciji kodnog naziva „Falsifikat“ navode da je „Diklić znao da je riječ o falsifikatu, kao i da je sve svjesno učinio“. Pao je tokom provjere nakon što mu je ponuđeno da postane šef službe prodaje i naplate u „Elektrodistribuciji“ Bosanski Novi, što je on prihvatio ne računajući očito na mogućnost da će njegov falsifikat na provjeru.\nInače, od aprila ove godine policijski službenici CJB Prijedor Okružnom tužilaštvu podnijeli su tri izvještaja protiv pet osoba u kojim ih terete za falsifikovanje isprave. Akcija „Falsifikat“ se nastavlja.


SEEbiz.eu / HR / Deponentima Atlas banke isplaćeno 62,5 miliona eura\nDatum objave: 09.06.2019. - 18:58:59\nPODGORICA - Deponentima Atlas banke u stečaju isplaćeno je 62,54 miliona eura ili 69,64 odsto garantovanih depozita, saopšteno je iz Fonda za zaštitu depozita (FZD).\n"Do srijede je isplaćeno ukupno 62,54 miliona za 7,93 hiljade deponenata", rekli su agenciji Mina-business iz Fonda.\nIz FZD-a su, odgovarajući na pitanje da li je bilo prigovora prilikom isplate, kazali da je bilo 19 prigovora Fondu i 16 tužbi Upravnom sudu, od čega 13 za Atlas banku i tri za Invest banku Montenegro (IBM).\nDeponentima Atlas banke isplaćuju se depoziti na 75 isplatnih mjesta Crnogorske komercijalne (CKB), Hipotekarne, NLB i Societe Generale banke Montenegro.\nFond je, takođe, do sredine prošle sedmice isplatio 18,12 miliona EUR deponentima IBM-a, što čini 81,13 odsto ukupne obaveze FZD-a.\nStečaj u IBM-u proglašen je 4. januara, a FZD je obavezan da isplati 22,58 miliona za 2,73 hiljade deponenata, od čega je 2,34 hiljade građana.


pink.rs | Stefanović sinoć obišao patrole saobraćajne policije (FOTO)\nStefanović sinoć obišao patrole saobraćajne policije (FOTO)\nIzvor: Pink.rs, Foto: MUP Republike Srbije ||\nPotpredsednik Vlade Republike Srbije i ministar unutrašnjih poslova dr Nebojša Stefanović obišao je sinoć patrole saobraćajne policije i Interventne jedinice 92 koje si bile na redovnim zadacima kontrole saobraćaja i otkrivanja potencijalnih krivičnih dela.\nMinistar Stefanović, zajedno sa direktorom policije Vladimirom Rebićem, obišao je nekoliko punktova u Beogradu na kojima je policija vršila kontrolu u cilju povećanja bezbednosti građana.\nSamo tokom prethodne noći policija je otkrila 227 saobraćajnih prekršaja, a zbog vožnje pod dejstvom alkohola kažnjeno 56 vozača. Troje je, zbog veće količine alkohola u krvi, zadržano u policiji do istrežnjenja. Pripadnici Interventne jedinice priveli su jednu osobu nakon što je pretresom kod nje pronađen pištolj sa 15 metaka u okviru.\nFoto: MUP Republike Srbije\n-Večeras obilazimo patrole saobraćajne policije i Interventne jedinice 92 koje obavljaju svoje redovne zadatke i koje proveravaju da li vozači upravljaju pod dejstvom alkohola ili nekih psihoaktivnih supstanci, kao i da li se u nekim automobilima možda nalazi oružje ili eksploziv - rekao je Stefanović.\n-Nažalost i večeras sam imao priliku da vidim da jedan deo ljudi vozi pod uticajem alkohola i oni su naravno sankcionisani. Nažalost, čak smo imali i teže slučajeve gde su vozači imali više od 1,5 promila alkohola u krvi - istakao je Stefanović.\n-Beogradska policija je pokazala zavidne rezultate, ali isto tako očekujem da do kraja godine pojačavajući rad postignu još bolje - poručio je ministar.\n-Direktor Rebić i ja smo se uverili da su nove tehnologije koje koristi policija, zahvaljujući kolegama iz Sektora za analitiku, telekomunikacije i informacione tehnologije, veoma dobre. Uz pomoć njih za kratko vreme može se pristupiti bazama podataka o licima koja se kontrolišu, odnosno policajci za kratko vreme, ne zadržavajući previše građane, mogu doći do informacija da li je vozilo kradeno, da li je lice pod potragom i da li se zaista radi o toj osobi - objasnio je ministar Stefanović neke od mogućnosti novih radio stanica, koje funkcionišu u okviru posebne mreže Ministarstva unutrašnjih poslova.\nBRINU O BEZBEDNOSTI GRAĐANA I NA BOŽIĆ! Stefanović obišao patrolu saobraćajne policije!\n20 novih motocikala za saobraćajnu policiju\nSTEFANOVIĆ: Sramno ponašanje Pokreta ujedinjenih fantoma\nSTEFANOVIĆ: Sve specijalne i posebne jedinice policije U STANJU NAJVIŠE PRIPRAVNOSTI!\nStefanović i Poklukar obišli pripadnike srpske i slovenačke policije na Graničnom prelazu Preševo (FOTO)\nStefanović: Pojačane noćne patrole dale su dobre rezultate u prethodnih mesec dana (FOTO)


Konačna odluka o održavanju lokalnih izbora na Kiru u decembru, trebala bi biti donesena na sastanku na sastanku Odbora za unutrašnje poslove, koji će biti održan 16. septembra. To je odlučeno na sastanku Komisije kojem je danas prisustvovao ministar unutrašnjih poslova Nikos Nouris.\nOn je rekao da je prema zakonu zatvaranje biračkog spiska zakazano za 2. oktobar i da ne podleže promenama. Dodao je da, ako parlament odluči da održi izbore, to treba najaviti najmanje nedelju dana unapred kako bi novi birači mogli da se registruju na biračkim spiskovima.\nIstovremeno, Nouris je primetio da je Ministarstvo spremno za nastavak aktivnosti oko izbora iako je u reformskim zakonima predlog Ministarstva produženje mandata već izabranim lokalnim zvaničnicima. Međutim, rekao je, to produženje bi trebalo da bude pola mandata, jer je maj 2024 rok koji je pred Evropskom komisijom postavljen za sprovođenje reforme lokalne uprave. U suprotnom, rekao je on, reforma će biti otkazana i isplata sredstava iz Fonda za oporavak i otpornost bi bio ugrožen.\nOn je rekao da Ministarstvo nema primedbi na to da se izbori održe do maja 2024. godine pod izričitim uslovom da se reformski zakoni u celosti usvoje unapred.\n“Ne možemo na bilo koji način prihvatiti izvođenje ljudi na izbore bez usvajanja zakona”, rekao je on dodajući da bi kandidati unapred trebali znati da su izabrani do maja 2024. godine i znati da će njihova opština ili zajednica nakon tog datuma biti dio drugog entiteta.\nOn je dodao da, ako se odluči da se izbori održe u decembru, ti izbori bi trebali biti održani 12. decembra, tako da će, ako dođe do drugog kruga izbora, to biti 19. decembra.\nPredsednik Odbora Aristos Damianou predložio je da se poslanici vrate u svoje stranke radi konsultacija i da se Odbor ponovo sastane u roku od sedam dana, na posebnoj sednici, da donese konačne odluke o tom pitanju, što je i usvojeno./ Ibna


ADVOKATSKA KANCELARIJA BANDOVIĆ (Advokati i Finansije, Advokati)\nAdvokatska kancelarija „BANDOVIĆ“ predstavlja etabliranu pravnu kancelariju sa specijaliziranim advokatskim djelatnostima, obavljanja profesionalnih pravnih poslova iz oblasti krivičnog prava, civilnog prava, imovinskog prava, upravnog prava i medijacije.\nAdresa: Prva ulica 55, 75270 Živinice\nTelefon: +38735 77 36 81 Faks: +38735 77 36 81 Radno Vrijeme: 08:00-15:00 Pregleda: 8181\nKroz priznatu karijeru u pravosuđu obavljanjem funkcija pravobranioca i sudije krivičara, Mr. Sanjin Bandović i Hasan Bandović kao jedan od najpriznatijih pravnika u Bosni i Hercegovini kroz 40 godišnju karijeru rada u državnim organima uprave u oblasti imovinskog prava i upravnog prava, Advokatska kancelarija „BANDOVIĆ“ ima za cilj poštivanje ljudskih prava i uspostavljenje vladavine prava ( rule of law).\nPravna sigurnost klijenata i „hrabrost za istinu“ kako je rekao Ciceron, predstavlja poslovni moto ove pravne kancelarije. Tradicija, profesionalizam i kvalitet su odlike Advokatske kancelarije BANDOVIĆ. Advokatska kancelarija BANDOVIĆ se bavi nezavisnom profesionalnom djelatnosti u pružanju profesionalnih pravnih usluga u sljedećim vidovima grana prava:\nA. U oblasti krivičnog prava, učestvovanjem u svojstvu branioca u istrazi, u radnjama dokazivanja, u sprovođenju istrage za krivična djela iz nadležnosti općinskih sudova, kantonalnih sudova, Vrhovnog suda F BiH i RS i Suda Bosne i Hercegovine za djela iz nadležnosti Suda BiH u postupcima za ratne zločine i predmetima ustupljenim od strane Tribunala u Hagu.\nZa odbranu optuženog, zastupanje privatnog tužitelja ili oštećenog pred sudovima svih nivoa u Bosni i Hercegovini, za rad u posebno obimnim ili težim krivičnim stvarima i kontinutirano praćenje optuženog kroz cijeli stadij krivičnog postupka. Advokat Mr Sanjin Bandović se nalazi na Listi branilaca Odsjeka krivične odbrane pri Odjelu II za organizovani kriminal, privredni kriminal i korupciju Suda Bosne i Hercegovine.\nB. U oblasti civilnog prava, zastupanje stranaka u svim vrstama civilnog postupka, parničnog, vanpatničnog i izvrnog postupka, zastupanje tužioca na pripremnom ročištu i ročištu za glavnu raspravu, u postupcima pred Kantonalnim sudovima i Vrhovnim sudom F BiH.\nC. U oblasti upravnog prava, zastupanje stranaka u upravnom postupku, u predmetima eksproprijacije, uzurpacije, izuzimanja gradskog građevinskog zemljišta, postupcima stambenih odnosa.\nD. Advokatska kancelarija BANDOVIĆ se bavi pružanjem usluga medijacije. Mr.Sanjin Bandović je redovan član udruženja medijatora Bosne i Hercegovine i medijator na Listi na listi udruženja medijatora Bosne i Hercegovine


Trgovački lanac Bingo će u toku naredne sedmice na svojim policama ekskluzivno plasirati asortiman fabrike deterdženata "Dita" Tuzla, dogovoreno je na današnjem sastanku predstavnika "Dite" i menadžmenta Binga, a kojem je prisustvovao i premijer Tuzlanskog kantona.\nPremijer Tuzlanskog kantona Bego Gutić je sa premijerima i predstavnicima drugih kantona u Federaciji Bosne i Hercegovine prisustvovao danas sastanku na temu izrade programa integriranja BiH u Evropsku uniju.\nPremijer Tuzlanskog kantona Bego Gutić obratio se danas okupljenim radnicima Tvornice transportnih uređaja, koji su ispred zgrade Vlade Tuzlanskog kantona protestvovali povodom najavljenog pokretanja stečajnog postupka u ovoj firmi.\nRazgovor o pravima boraca\nPremijer Tuzlanskog kantona Bego Gutić razgovarao je danas o problematici boračke populacije sa predsjednikom Saveza ratnih vojnih invalida Tuzlanskog kantona Fahrudinom Hasanovićem Belim i predsjednikom Udruženja demobilisanih boraca TK Nijazom Hodžićem. Sastanku je prisustvovao i savjetnik premijera Miralem Nuhanović.\nSavez HVO TK kod premijera Gutića\nO zapošljavanju djece poginulih branitelja HVO-a u Ministarstvo za boračka pitanja Tuzlanskog kantona kao i pomoći porodica poginulih branitelja razgovarao je danas premijer Tuzlanskog kantona Bego Gutić sa predsjednikom Saveza HVO TK Zvonimirom Kubinekom.\nPotreba za pravovremenim pokretanjem stečajnog postupka\nPodrška projektu vodonsabdijevanja Gradačca\nRazmjena informacija za predstavnicima Sindikata Solidarnost\nStranica 276 od 341


Mezjajev: Haški tribunal odugovlači odluku o liječenju Mladića kao u slučaju Milošević Bijeljina NET\nČlan tima odbrane generala Ratka Mladića ruski advokat Aleksandar Mezjajev kaže da Haški tribunal odugovlači sa donošenjem hitne odluke za pruženje medicinske pomoći generalu Mladiću na način kako je to činio u slučaju bivšeg predsjednika Srbije i SR Јugoslavije Slobodana Miloševića.\nMezjajev ističe da sličnost postoji i u tome što Haški tribunal ignoriše to što je garancije za liječenje generala Mladića dala Rusija.\n“Sudije nisu primijetile postojanje takvih garancija, još jednom pokazavši da Haški tribunal nije istinski sud, nego politička ustanova koja sebe naziva sudom”, rekao je Mezjajev za “Fond strateške kulture”.\nOn je podsjetio da je pretresno vijeće do donošenja odbijajuće odluke o zahtjevu Miloševića izgubilo dva i po mjeseca, dok o zahtjevu generala Mladića, koji je predat 20. marta, nema nikakve reakcije suda.\n“Za razliku od sudskog vijeća, reagovalo je tužilaštvo. Iako nema nikakvih punomoćja u odlukama o rješavanju pitanja o zdravlju optuženog, tužilaštvo je uputilo pretresnom vijeću više nego odvratnu notu u kojoj navodi da je protiv pružanja hitne medicinske pomoći generalu Mladiću”, rekao je Mezjajev.\nOn je ocijenio da su tužioci svojim tvrdnjama da je odbrana smišljeno iskrivljeno prikazala zdravstveno stanje generala Mladića potvrdili da su potpuno izgubili savjest.\n“Štaviše, oni su izjavili da je zdravstveno stanje generala Mladića potpuno normalno za njegove godine i da se čak znatno poboljšalo pod prismotrom izuzetnih zatvorskih ljekara, kao i da nezavisni eksperti hvale taj nivo medicinske pomoći koji dobijaju zatvorenici”, rekao je Mezjajev.\nOn ističe da je ta konstrukcija Haškog tužilaštva bila smišljena da bi se opovrgao argument odbrane da general Mladić neće pobjeći, jer mu njegovo zdravstveno stanje to neće dozvoliti.\n“U predmetu Slobodana Miloševića tužioci su čak pokušali da predstave sebe kao `budalaste`, tvrdeći da su predsjednika Јugoslavije liječili najbolji ljekari Holandije. Međutim, činjenice govore suprotno, jer ti `najbolji`, ne samo da nisu mogli da otkriju dijagnozu, nego su i davali apsolutno nekorisne savjete”, rekao je Mezjajev.\nOn je kao primjer naveo da su “najbolji haški ljekari” savjetovali Miloševića, koji se žalio na jake glavobolje i gubitak sluha, da ništa ne radi, jer se to dešava od starosti i da treba bolje da namjesti jačinu zvuka u slušnom aparatu.\n“Ti medicinski nalazi su bili tajni i objavljeni su tek poslije smrti Miloševića. U noti tužilaštva koja se odnosi na generala Mladića, ponovo nailazimo na nalaze `nezavisnih` stručnjaka, a pri tom su njihova imena sakrivena i ne vidi se tekst njihovog nalaza. Јasno je zbog čega je to tako”, rekao je Mezjajev.\nOn je naveo da tužioci kritikuju članove odbrane da, navodno, nisu dokazali neophodnost liječenja generala Mladića, a svoju tezu potvrđuju samo pozivanjem na tvrdnje zatvorskog ljekara Faljkea koji je direktno odgovoran za smrt mnogih haških zatvorenika.\nMezjajev kaže da su tužioci odlučili da svoju notu utemelje na podrugljivoj intonaciji kada su citirali riječi generala Mladića, koji je, zahvaljujući ljekarima koji ga liječe, i glavnog ljekara Faljkea nazvao “prijateljem i članom porodice”.\n“Te riječi su tužioci pokušali da suprotstave argumentima zahtjeva advokata u kojima je bilo utvrđeno da je niz ljekara nedvosmisleno zaključio da liječenje koje je pruženo generalu Mladiću ne odgovara savremenim standardima i da nije adekvatno”, rekao je Mezjajev.\nOn kaže da general Mladić ne zna i da nije mogao znati da su ga njegovi “dobri ljekari” udostojili zastarjelim i neadekvatnim metodama liječenja, što je očigledna činjenica o kojoj tužioci ćute.\nMezjajev ističe da su tužioci, u pokušaju da po svaku cijenu ne dozvole spašavanje života generala Mladića, umišljeno iskrivili suštinu medicinskih nalaza na osnovu kojih je urađen zahtjev advokata za privremeno oslobađanje.\n“Tako je tužilaštvo utvrdilo da su nalaze o kritičnom zdravstvenom stanju generala Mladića uradili ljekari koji su, navodno, pogledali samo medicinske analize, a nisu pregledali pacijenta lično. To je direktna laž, jer ovaj nalaz je uradio tim ruskih ljekara koje je odredio Sekretarijat Haškog tribunala i koji su lično pregledali generala”, rekao je Mezjajev.\nThe post Mezjajev: Haški tribunal odugovlači odluku o liječenju Mladića kao u slučaju Milošević appeared first on Cafe.ba.


'Ne izlazite iz kuća': Evakuisano 360.000 ljudi, otkazani letovi, zatvorene škole i prodavnice VIDEO\nIzvor: B92, 25.Jul.2021, 14:34\nŠangaj i susedne priobalne regije otkazale su letove, smanjile promet podzemnom železnicom i zatvorile fabrike zbog dolaska tajfuna In-fa u nedelju.\nTajfun je u nedelju zahvatio okrug Putuo u gradu Džoušanu, veliku luku u pokrajini Zejiang na istočnoj obali, objavila je državna televizija CCTV pozivajući se na kinesku meteorološku upravu.\nOluja je zahvatila područje dok se središnja Kina još oporavlja od rekordnih poplava u kojima je poginulo najmanje 58 ljudi, >> Pročitaj celu vest na sajtu B92 << prekinuto je snabdevanje električnom energijom, a više od milion ljudi moralo je napustiti svoje domove.\nI Šangaj, u kojem živi oko 26 miliona ljudi, i Hangzhou na jugu otkazali su letove od subote, a zaustavljene su i mnoge železničke linije u regiji. Šangajska vlada izjavila je da će smanjiti promet podzemnom železnicom, dok su vlasti Hangzhoua upozorile stanovnike da će podzemni vlakovi biti obustavljeni.\nU poplavi u središnjem kineskom gradu Zhengzhou prošle nedelje je smrtno stradalo 12 ljudi koji su bili zarobljeni u sustavu podzemne željeznice.\nŠangajski Disneyland bit će zatvoren u nedjelju i ponedjeljak zbog vremenskih prilika, a gradska luka Yangshan evakuirala je stotine plovila, izvijestila je službena novinska agencija Xinhua.\nRadio Televizija Vojvodine: Kina se sprema za dolazak tajfuna In-Fa\nNezavisne Novine: Kina se sprema za dolazak tajfuna\nBeta: U očekivanju tajfuna u Šangaju zatvoreni aerodromi


pink.rs | MINISTAR MOMIROVIĆ: Moramo učiniti dodatne napore da nijedno dete ne pogine ni kao putnik, ni kao pešak, niti vozeći bicikl\nPodizanje nivoa bezbednosti dece u saobraćaju je veliki izazov za svaku zemlju pa i našu, kaže ministar građevinarstva, saobraćaja i infrastrukture Tomislav Momirović i navodi da će predložiti kampanju koja će vozače stalno upozoravati na poseban oprez.\nU saopštenju ministra Momirovića se navodi da je u Srbiji od početka ove godine u saobraćaju poginulo troje dece.\nJedno kao pešak u Nišu zbog bahate vožnje, drugo u Rajkovcu zbog neprilagođene brzine bahatog vozača, a treće kada je u Sonti stradalo dvogodišnje dete. Lane je u saobraćaju poginulo 12 dece, sedmoro kao putnici, četvoro kao pešaci a jedno vozeći bicikl.\n"Ako uzmemo u obzir da je za tri godine, od 2016. do 2018. stradalo 41 dete, ne možemo reći da nema napretka kada je reč o njihovoj bezbednosti. Naprotiv, dosta toga je urađeno, ali moramo učiniti i dodatne napore da nijedno dete ne pogine ni kao putnik, ni kao pešak, niti vozeći bicikl", navodi se u saopštenju.\nIstiče se da je neprilagođena brzina u najvećem broju slučajeva glavni uzrok stradanja dece kao pešaka, zbog čega svaki učesnik u saobraćaju mora brzinu da prilagodi uslovima puta.\n"Izgubljene dečije živote ne možemo da vratimo, ali zato svakoga dana moramo da podsećamo da smo mi odrasli odgovorni za njihovo bezbedno odrastanje", naglašava se u saopštenju ministra Momirovića.


Premijer Crne Gore u Beogradu: tema razgovora jačanje političke i ekonomske saradnje dve zemlje – Balkanekspresrb.rs\nPremijer Crne Gore u Beogradu: tema razgovora jačanje političke i ekonomske saradnje dve zemlje\n03/02/2017 Off By\n“Ima sada svake nedelje da premeštamo svoje snage… Nebojša (Stefanović), jesi me čuo?” Vučić ponovo nije želeo da imenuje ambasadore koji su se zanimali za pokrete srpske Žandarmerije, ali je rekao da im je rekao sve što je mislio. “A to da nam neko određuje da li će naše jedinice da budu u Kraljevu ili Kragujevcu, to neka zaborave. I to ću da im ponavljam dok me ne smene. Srbija je nezavisna zemlja, to neka određuju negde drugde… Ima sada svake nedelje da premeštamo svoje snage… Nebojša (Stefanović), jesi me čuo?”, rekao je Vučić, na Konferenciji za medije koju je održao sa gostom Duškom Markovićem\nPREMIJER Crne Gore Duško Marković doputovao je jutros u dvodnevnu posetu Srbiji tokom koje će sa najvišim zvaničnicima Srbije razgovarati o jačanju političke i ekonomske saradnje dve zemlje. Tokom popodneva Marković je razgovarao sa predsednikom Srbije Tomislavom Nikolićem.\nSrbija je prva zemlja regiona koju Marković posećuje otkako je u novembru prošle godine imenovan za premijera i njegova druga poseta inostranstvu, posle Brisela, gde se krajem januara sastao sa najvišim zvaničnicima EU i NATO.\nVučić je ponovo danas apelovao na Evropsku uniju da zauzme jasniju poziciju i da se, kako je drži dogovorenog u dijalogu Beograda i Prištine.\nKomentarišući izjavu portparolke Federike Mogerini, Maje Kočijančič, da Beograd i Priština treba da smire retoriku i da ne šalju zapaljive poruke, pozvao EU da se oni bar na 15 minuta drže onoga što predlože jer su ranije poručili da će upozoriti onoga ko prvi prekrši dogovor.\nVučić je rekao da Beograd želi dijalog i da poštuje ulogu Federike Mogerini, ali je podsetio da je EU upozorila da će upozoriti onoga ko prvi prekrši dogovor.\n“Sad ja vas pitam da li je Dojče vele na srpskom ili na albanskom objavio prvi informaciju. Da li je prvi izašao Tači ili Mustafa sa izjavom… Što nisu reagovali”, upitao je Vučić.\nOn je pozvao EU da kaže šta je slagao u interpretaciji onoga što se desilo sinoć u Briselu, navodeći da je sve bilo istina, a da čak i nije rekao sve što se dogodilo.\nUpitan da li to znači da će pregovori biti prekinuti, Vučić je rekao da uvek mora da se razgovara.\nKocijančič je saopštila da EU smatra da je napredak u normalizaciji odnosa Beograda i Prištine sada potreban više nego ikada u cilju mira i stabilnosti i pozvala obe strane da se pridržavaju dogovora, smire retoriku i nastave sa naporima u cilju spuštanja tenzija.\n“Ima sada svake nedelje da premeštamo svoje snage… Nebojša (Stefanović), jesi me čuo?” Vučić ponovo nije želeo da imenuje ambasadore koji su se zanimali za pokrete srpske Žandarmerije, ali je rekao da im je rekao sve što je mislio.\n“A to da nam neko određuje da li će naše jedinice da budu u Kraljevu ili Kragujevcu, to neka zaborave. I to ću da im ponavljam dok me ne smene. Srbija je nezavisna zemlja, to neka određuju negde drugde… Ima sada svake nedelje da premeštamo svoje snage… Nebojša (Stefanović), jesi me čuo?”, rekao je Vučić\nPremijer srpske Vlade Aleksandar Vucić danas je premijeru Crne Gore Dušku Markoviću zahvalio na tome što je Srbija prva zemlja koju je posetio od kada je izabran na tu funkciju i istakao dobre prijateljske odnse dve zemlje.\nVucić je rekao da su današnji razgovori imali za cilj da dinamizuju i unaprede međusobne a posebno ekionomske i trgiovisnke razmene i izneo podatak da je prošle godine trgovinska razmena iznosila skoro 710 miliona evra i sa rastom od 6,2 odsto u odnosu na prehthodnu godinu i dodao da veruje da će taj trend i da se nastavi.\nCrna Gora je na putu da postane članica NATO, Srbija to nije i čuva svoju neutralnost, ali crnogorske odluke ne doživljava kao pretnju, poručio je danas Aleksandar Vučić.\nOn je na konferenciji za medije, koju je držao s crnogorskim premijerom Duškom Markovićem rekao da Srbija želi da očuva svoju vojnu neutralnost, ali da apsolutno razume i poštuje nameru Crne Gore da se pridruži zapadnom vojnom savezu.\nPremijer Duško Marković rekao je da nema potrebe za posrednicima u rešavanju postojećih problema sa srpskom zajednicom u Crnoj Gori. Rekao da je Crna Gora bila i ostala snažno posvećena odnosu prema srpskoj zajednici i da je spremna da se bavi njihovim primedbama.\nPremijer Vlade Crne Gore ocenio je da su u ovom trenutku bilateralni odnosi Srbije i Crne Gore najbolji ne samo u poslednjih deset, već poslednjih 20 godina i dodao da Podgorica ne donosi odluke protiv drugih, ali mora da gleda svoje interese.\nMarković je rekao da je pitanje pitanje demarkacije sa Kosovom rešeno i da ne postoji nikakva nervoza po tom pitanju.\n“Za nas je to pitanje rešeno, utvrđena je granica, potpisan sporazum, crnogorski parlament ga je verifikovao, sad je stvar na parlamentu Kosova. Nemamo nikakvu nervozu u vezi sa tim”, rekao je Marković na zajedničkoj konferenciji za medije za Aleksandrom Vučićem.♦\nValentin Incko za HRT: sankcije Dodiku pripremljene su pre šest meseci!\nKonferencija za medije ministara Dačića i Zaoraleka


Okuka: Kina je raj za srpske trenere, jer nas tamo cene\nDojučerašnji trener Jagodine Simo Krunić odlazi na klupu Dalijena, koji se trenutno nalazi na sedmom mestu kineske Superlige. On je šesti trener iz Srbije koji će karijeru nastaviti u najmnogoljudnijoj zemlji sveta, u kojoj sa uspehom rade i Dragomir Okuka, Radomir Antić, Ljubiša Tumbaković, Aleksandar Stanoj\nDojučerašnji trener Jagodine Simo Krunić odlazi na klupu Dalijena, koji se trenutno nalazi na sedmom mestu kineske Superlige. On je šesti trener iz Srbije koji će karijeru nastaviti u najmnogoljudnijoj zemlji sveta, u kojoj sa uspehom rade i Dragomir Okuka, Radomir Antić, Ljubiša Tumbaković, Aleksandar Stanojević i Svetozar Šapurić.\nOdlazak Krunića u Dalijen je potvrda da je kineska liga postala raj za naše trenere, što je za “24 sata“ potvrdio Okuka. On vodi Đijangsu, a prošle godine je proglašen za najboljeg stručnjaka u Srbiji i Kini.\n- Neverovatno je koliko su srpski treneri cenjeni ovde, a najbolju potvrdu dobili smo angažovanjem Sime Krunića. Sve je počelo kada je Tumbaković pre nekoliko sezona sa jednim prosečnim timom Šandongom uspeo da dominira, a onda su redom dolazili Petković, Kosanović, Santrač, Pižon Petrović - priča Okuka.\nNekadašnji igrač Veleža je jedno vreme bio sam u ligi, a sada bukvalno pola klubova drže Srbi.\n- Prošle godine proglašen sam za najboljeg trenera lige i u konkurenciji Marčela Lipija, koji ima godišnju platu od 12 miliona evra i budžet za dolazak igrača od 100 miliona. Taj moj uspeh pomogao je ostalima da ove sezone dobiju posao u kineskoj ligi, koja, slobodno mogu da kažem, ima izuzetan kvalitet - priča Okuka, koji već dve sezone sedi na klupi Đangsua.\nGvangžu Fuli je juče angažovao bivšeg selektora Engleske Svena Gorana Eriksona za trenera, koji je potpisao ugovor na 18 meseci. Okuka ističe da za razliku od velikih svetskih imena, koji dobijaju milionske ugovore, naši stručnjaci moraju da prođu neku vrstu probe.\n- Postoji razlika između nas i ostalih svetskih trenera kada je visina plate u pitanju. Oni potpisuju odmah dugoročne milionske ugovore, dok mi moramo prvo da se dokažemo, da se vlasnici uvere da radimo dobar posao, pa nam tek onda nude reviziju ugovora. Međutim, i to je u neku ruku normalno jer klubovi ulažu ogroman novac, ima mnogo sponzora koji žele da kineska liga bude jedna od najjačih na azijskom kontinentu, te i ne čudi da svi na kraju žele da budu u samom vrhu - dodaje nekadašnji trener Obilića.\nTrenutno u Superligi Kine igraju Frederik Kanute, Sejdu Keita, Dario Konka, Lukaš Barioš, Zvjezdan Misimović...\nTrenutno imaju ograničenje na četiri stanca u ekipi, i svi žele da dovedu najbolje igrače na tržištu. A ako se to ograničenje ukine, verujte da će kineska liga postati jedna od najjačih na svetu - zaključio je Okuka.\nDatum kreiranja: 05 jun 2013\nSledeća ⇨ Veleposlanstvo NR Kine u Crnoj Gori i baletna škola iz Podgorice zajednički obilježili Dan djece\nPrethodna ⇦ Kinesko veleposlanstvo u Hrvatskoj održalo 12. natjecanje "Kineski most"


Electra Elite: "Želim duet sa Slobom Radanovićem" | Toxic TV\nPočetna » VIP » Electra Elite: „Želim duet sa Slobom Radanovićem“\nTransrodna pevačica Electra Elite, polako, ali sigurno privodi kraju novi projekat, tačnije spot za novu pesmu koji je uradila upravo u našoj produkcijskoj kući. Kao što ste već navikli, naša ekipa Toxic portala je uvek u pravo vreme na pravom mestu, te smo tako dobili ekskluzivne informacije iz prve ruke.\n„Želim da se zahvalim vašoj divnoj ekipi na saradnji, sve izgleda filmski, veoma sam srećna što smo u ovome zajedno. Jedva čekam da publika vidi šta smo spremili!“-kaže pevačica, a na naše pitanje sa kojim od pevača bi volela da sarađuje, Electra je bila veoma iskrena.\n„Volela bih da snimim duet sa Slobom Radanovićem. Mislim, ne moramo mi samo pesmu da snimamo i spot, možemo i neke druge stvari (smeh). Šalim se, Sloba je jedan od mojih favorita na javnoj sceni. Dečko je prezgodan, a u isto vreme i pretalentovan.“-otrkila je pevačica specijalno za naš portal.\nPrethodni članakAnna voli Zvezdu! Influenserka vatreni navijač Crvene zvezde\nSledeći članakTeodora i Nino doživeli manju nezgodu na putu


Mleko će dva puta mesečno na kontrolu u Nacionalnu laboratoriju\nHomePoljoprivredaMleko će dva puta mesečno na kontrolu u Nacionalnu laboratoriju\n13/02/2019 Redakcija BALKAN TV Poljoprivreda, za slajder 0\nSvi proizvođači mleka moraće dva puta mesečno da testiraju svoje proizvode u Nacionalnoj laboratoriji za kontrolu mleka, rekla je danas premijerka Srbije Ana Brnabić nakon obilaska Direkcija za nacionalne referentne laboratorije.\n“Srbija zaslužuje da ima najbolje standarde po pitanju kvaliteta hrane, a ovaj centar predstavlja dodatno ohrabrenje u procesu pristupanja Srbije EU“, rekao je Fabrici.\nMinistarka za evropske intergracije Jadranka Joksimović rekla je da je projekat, započet 2010.godine finansiranjem iz pretpristupnih fondova EU, bio “pred kolapsom“ zbog “nenamenskog trošenja novca i neodgovornog ponašanja prethodnih vlada do 2012.godine.\n“Uspeli smo da od 2014. godine ‘otkočimo’ taj projekat znatnim izdvajanjem budžetskih sredstava da se ono što je potrošeno nadoknadi i da EU nastavi da finansira projekat u segmentima kao što su laboratorijska oprema“, rekla je Joksimović.\n“Zajedničkim radom i sinergijom uspeli smo da obezbedimo rad krovne instituciju za kontrolu kvaliteta hrane\nU Srbiji nema mandarina sa povećanom količinom pesticida\nMinistar Nedimović kaže da se voće i povrće koje se uvozi u Srbiju kontroliše kontinuirano i da na našem tržištu nema mandarina sa povećanom količinom pesticida.\nKomentarišući to što je iz Republike Srpske vraćena jedna količina mandarina koje su stigle iz Turske, zbog veće koncentracije pesticida od dozvoljene, on je rekao da „takvih situacija kod nas nije bilo“.\n„Nemamo takve mandarine, da je bilo, stavljene bi van upotrebe“, rekao je ministar i dodao da je nedavno vraćeno nekoliko pošiljki sa graničnih prelaza.\n„Oduzeli smo im fitosertifikat na Horgošu i neko se napravio pametan pa je hteo da ode i pređe na Batrovcima. Ne znaju da imamo jedinstven informacioni sistem“, pojasnio je ministar.\nIsplata goriva za poljoprivrednike krajem marta\nMinistar poljoprivrede Branislav Nedimovic najavio je da će na sutrašnjoj sednici Vlade Srbije biti razmotren model subvencija za dizel goriva za poljoprivrednike i da će se krajem marta, početkom aprila krenuti sa isplatama\n„Imamo spreman model kako će to biti, ali prvo ćemo to podeliti sa premijerkom i ministrom finansija pa tek onda obavestiti javnost“, rekao je Nedimović.\nOn je dodao da susubvencije na dizel gorivo za poljoprivrednike rezultat poljoprivredne konsolidacije u Srbiji.\nVojvodina dodeljuje 130 miliona dinara za poljoprivredu\nDanas oblačno i uglavnom suvo, do devet stepeni


Vesti online / Vesti / Svet / Amerika nije uspela ni da uceni, ni da nagovori Tursku\nSvi napori Amerike, pa čak i pretnje sankcijama, nisu urodili plodom, Turska je potvrdila da je kupovina ruskih sistema S-400 rešeno pitanje i da se tu ništa neće promeniti, iako se nešto ranije iz Pentagona moglo čuti da Amerika pregovara sa Ankarom o varijantama zamene ruskih PVO sistema za američke.\nS-400 (Foto: Arhiva)\nAmerikanci su gotovo svim zemljama koje žele da kupe rusko naoružanje i vojnu tehniku pretili sankcijama, ali se pokazalo da države poput Turske i Indije ne žele da trguju sopstvenom bezbednošću i suverenitetom i da se sa njima ne može razgovarati sa pozicije sile i jezikom ucena.\nVreme će pokazati da li je namera Vašingtona o uvođenju sankcija Turskoj zbog kupovine ruskih sistema S-400 bila samo u funkciji odvraćanja ili će svoje pretnje zaista sprovesti u delo, ali se može očekivati da će odnosi dveju zemalja u narednom periodu biti na ispitu.\n- Amerikanci agituju tursko rukovodstvo kako bi odustali od S-400, sistema koji je konkurent američkim kompleksima. U strukturi NATO-a, kojoj pripada i Turska, taj sistem će, kako oni kažu, izgledati kao strano telo. Zapravo, ovo je presedan koji Amerikanci nikako ne žele. Oni to doživljavaju kao ’udarac u leđa‘, pošto Turska postepeno izmiče iz ruku zapadnih zemalja - rekao je ruski vojni ekspert Vladimir Karjakin.\nPolitikolozi kažu da je Turska svesna da je spoljna politika SAD u poslednje vreme prepuna konfuzije i nedoslednosti i da Ankara želi da iskoristi tu činjenicu za distanciranje od Vašingtona i sopstveno pozicioniranje u međunarodnoj areni.\n* Pogledajte: S-400 stiže na Krim (VIDEO)\n* Erdogan bi da smiruje tenzije između Moskve i Kijeva\n* Rusija, Iran i Turska zabrinuti zbog kršenja primirja u Idlibu\n- Turska želi da postane lider na Bliskom istoku i predlaže regionu svoj model ’demokratije sa islamskim licem‘. Turska brani svoje interese u sirijskom sukobu, gde mora da sarađuje sa Rusijom. Istovremeno, Turska se ne slaže sa SAD kada su u pitanju Kurdi. Dakle, mnogo toga je u igri: Kurdi, ’Turski tok‘, S-400… I naravno, ne treba zaboraviti rusku diplomatiju, koja zahvaljujući kompleksnom pristupu pobeđuje u borbi sa SAD - smatra Karjakin.\nMnoge zemlje su na primeru konflikta Turske i SAD uvidele da trgovanje sopstvenim suverenitetom radi lojalnosti Vašingtonu ne daje garancije tom suverenitetu. Amerika je promenila svoju nacionalnu odbrambenu doktrinu, ima novu nuklearnu doktrinu i svima je postalo jasno da nijedna zemlja nije osigurana od agresije SAD i njenih saveznika ako krši interese Vašingtona.\nPostoji i još jedan aspekt. Prema rečima ruskih vojnih eksperata, mnoge zemlje su shvatile da nabavkom američkih kompleksa "Patriot“ nemaju garancije da će ti sistemi ostati u njihovoj zemlji u slučaju da se odnosi sa SAD pokvare. Tipičan primer za to je Turska. Tamo su bili raspoređeni sistemi "Patriot“, ali kada je Ankara, po mišljenju SAD, postala "neposlušna", ti kompleksi su povučeni.\nS druge strane, Rusija kada isporučuje svoje sisteme S-400, ne zahteva nikakvu posebnu lojalnost Rusiji, već ih nudi kao mogućnost za zaštitu suvereniteta zemlje-kupca.\nUgovor o isporuci četiri divizije sistema S-400 Turskoj potpisan još u decembru 2017. godine u Ankari. Reč je o poslu vrednom 2,5 milijarde dolara. Turska će deo dogovorene sume isplatiti sama, dok će drugi deo kreditirati Rusija.\nRusija treba da počne da isporučuje Ankari to naoružanje najkasnije 2020. godine, a kako se najavljuje, taj raketni sistem će biti u stanju da funkcioniše nezavisno i njime će upravljati turska, a ne ruska vojska.\nAnkara je zbog tog posla od prvog dana na meti kritika NATO saveznika, pre svega SAD, uz objašnjenje da te rakete ne mogu da se uklope u odbrambeni sistem Alijanse. To se i moglo očekivati, pošto je Turska prva NATO zemlja koja je kupila moderno rusko naoružanje. Pre toga je samo Grčka nabavila nešto stariji sistem S-300.\nPodsetimo, turski ministar spoljnih poslova Mevlut Čavušoglu, koji se nalazi u poseti Americi, izjavio je da je ugovor o nabavci ruskih raketnih sistema zemlja-vazduh S-400 završen posao koji ne može da se otkaže, ali da je Ankari potrebno još odbrambenog oružja koje bi mogla da kupi od SAD.\nSVET Pens upozorio Tursku zbog kupovine S-400\nSVET "SAD se pripremaju da isključe Tursku iz programa F-35"\nSVET Irak kupuje S-400 od Rusije


U Novom Sadu obeležen 1. mart – Svetski dan civilne zaštite | (Vesti - 01.03.2018) Novi Sad\nU Novom Sadu obeležen 1. mart – Svetski dan civilne zaštite\nSa ciljem da se podigne nivo svesti o značaju pripremljenosti građana i njihovom poznavanju bezbednosnih i zaštitnih mera u slučaju elementarnih nepogoda i drugih nesreća i opasnosti, Sektor za vanredne situacije Ministarstva unutrašnjih poslova Republike Srbije u saradnji sa načelnicima upravnih okruga i gradonačelnicima, obeležava 1. mart – Svetski dan civilne zaštite.\nKako javljaju iz Kabineta gradonačelnika, tim povodom je u sedištu Južnobačkog upravnog okruga održana svečana sednica kojoj su prisustvovali predstavnici lokalnih samouprava i onih institucija koje su u funkciji civilne zaštite.\nNačelnik Južnobačkog upravnog okruga Milan Novaković istakao je da je civilna zaštita dugo bila nepravedno zapostavljena, međutim poslednjih nekoliko godina intenzivno se radi na podizanju svesti građana, kao i na organizovanju jedinica civilne zaštite.\nPrisutnima se obratio i zamenik gradonačelnika Novog Sada Srđan Кružević koji istakao da je civilna zaštita u Novom Sadu na visokom nivou.\n- Veliki pomak u sektoru civilne zaštite desio se 2012. godine kada je započet proces obrazovanja jedinica civilne zaštite opšte namene. Za teritoriju Grada Novog Sada predviđena su 72 voda jedinice, sa 2.520 pripadnika. Grad svake godine na direktan ili indirektan način ulaže u opremu i obuku jedinica civilne zaštite i utiče na podizanje svesti građana o važnosti tog sektora. Ove godine za te potrebe izdvojeno je oko 40 miliona dinara. Nadam se da neće biti mnogo povoda da društvo spozna koliki je značaj civilne zaštite, ali bitno je da preventivno delujemo – izjavio je Srđan Кružević.\nNačelnik Uprave za vanredne situacije Dragan Cvetićanin je objasnio da Ministarstvo za unutrašnje poslove Republike Srbije preko Sektora za vanredne situacije intenzivno radi na tom zadatku.\n- Formirane su specijalizovane jedinice, izvršene su obuke svih pripadnika, svake godine se izvode treninzi specijalizovanih jedinica i sada možemo da kažemo da su one spremne da reaguju u vanrednim situacijama. Te jedinice su deo integrisanog sistema zaštite i spasavanja, uz postojeće snage sektora i od velikog je značaja da budu spremne da adekvatno i pravovremeno reaguju – rekao je Dragan Cvetićanin, a prenosi odeljenje za odnose s javnošću u kabinetu gradonačelnika.\n20.07.2017. - SVETSKI DAN SLADOLEDA: Prave ga i sa ukusom zlata, kavijara, konjskog mesa...\n29.03.2017. - Zbog neisplaćenih honorara Novi Sad ostaje bez protivgradne zaštite\nPovezane teme Svetski dan civilne zaštite civilna zaštita Dragan Cvetićanin JUŽNOBAČKI OKRUG Milan Novaković SRĐAN KRUŽEVIĆ


Dveri protiv sporazuma o sveobuhvatnoj normalizaciji odnosa – online news Srbija\nHome > Vesti > Dveri protiv sporazuma o sveobuhvatnoj normalizaciji odnosa\nDveri protiv sporazuma o sveobuhvatnoj normalizaciji odnosa\n- 26. 12 2017 09\nDveri su saopštile da je Predsedništvo pokreta potvrdilo stavove iz Rezolucije o AP KiM koju su poslanici predložili u Narodnoj skupštini Srbije, od kojih su, kako navode, najvažniji da je KiM sastavni i neotuđivi deo Srbije, koji se trenutno nalazi pod okupacijom o čemu bez odlaganja treba obavestiti međunarodnu javnost.\nKao drugo, oni navode da nijedan građanin Srbije koji se nalazi na javnoj funkciji nema pravo da potpiše obavezujući dokument kojim će pravno otuđiti AP Kosovo i Metohiju kao deo teritorije Srbije.\nTakođe, Dveri se zalažu za poništavanje briselskih sporazuma i da se tema KiM vrati u SB UN, gde imamo saveznike u Rusiji i Kini.\nSmatraju i da bi Vlada Srbije trebalo da preduzme sve radnje u cilju fizičkog povratka i boravka srpskog civilnog i vojnog osoblja na teritoriji AP Kosovo i Metohija, saglasno sadržini Rezolucije 1244 SB UN.\nDveri se zalažu i za obnavljanje rada Ministarstva za KiM u Vladi Srbije koje će obavljati sve poslove državne uprave koji se odnose na funkcionisanje državnih organa i institucija Srbije na teritoriji AP Kosovo i Metohija, pomoć srpskom narodu na KiM, kao i povratak raseljenih, navodi se u saopštenju.\nMalinari negoduju, Vlada ima novi predlog\nPreševo, pet izbornih lista prešlo cenzus\nJanković: Sutra sa Đilasom, sa Jeremićem smo saglasni, čekamo DS\n17. 12 2017 014\nMONDO nagrađuje Zaleđeno kraljevstvo – praznik sa Olafom\n“Pao” sprat u zgradi berze, 75 povređeno VIDEO\nUber vozač i Margo Robi


DayCul – Act daily, think interculturally – Pokret gorana i Centar Volontera Pančevo\nHome/Aktuelnosti/DayCul – Act daily, think interculturally\nPokret Gorana i Centar Volontera Pančeva je organizovao trening projekat DayCul – Act daily, think interculturally, koji se bavio kulturnim razlikama i interkulturalnim dijalogom\niz perspective svakodnevnog života. Projekat je odobren od strane Evropske Komisije, u okviru programa Mladi u Akciji.\nKao što je već rečeno, trening kurs DayCul je rodjen iz potrebe da ponudi mladim ljudima sa raznih strana Evrope mogućnost da istražuju fenomen kulture i kulturnih razlika iz perspective svakodnevnog života. Tačnije, istraživanjem Hrane, Muzike i Plesa, Jezika, Identiteta, Obrazaca Komunikacije, Medjuljudskih odnosa, Vremena, Lične kulture, Odnosa prema drugim kulturama, Uloga koje igramo u društvu i svih onih stvari koje oblikuju naš svakodnevni život (uverenja, vrednosti i pravila) koje su\nduboko utemeljene u našoj kulturi.\nUčenje o kulturnim razlikama iz perspective svakodnevnog života takodje je nudilo učesnicima mogućnost istraživanja sopstvenog identiteta i načina na koji se oni povezuju sa svojom kulturum, što je prvi korak u prihvatanju različitosti (postani svestan sebe i svoje kulture da bi mogao da prihvatiš druge koji su različiti od tebe).\nKorišćena metodologija na treningu je bazirana na ne-formalnom obrazovanju koje je strukturisano i planirano i sprovedeno od strane trenera (predavača) ali s obzirom da dešava van formalno obrazovnih institucija otud i ime. Karakteristika ovakvih obrazovnih aktivnosti je da kombinuje individualne i grupne metode, gde se puno pažnje obraća na različite stilove učenja participanata i koriste se razne kreativne metode (kuvanje, muzika, ples, fotografija i sl) koji mogu pomoći boljem istraživanju i učenju na temu kulture i kulturnih razlika iz perspective svakodnevnog života.\nEdukacija se dešavala u Domu Omladine, Pančevo u trajanju od 8 dana, od 08 – 15 Aprila 2013.\nSmatramo da je Vojvodina bila plodno mesto za organizovanje edukacije na temu kulturnih razlika i dijaloga jer objedinjuje različite kulture, nacionalnosti i religije koje žive zajedno na jednom prostoru vekovima.\nUčesnici treninga bile su mlade osobe koje dolaze iz Italije, Rumunije, Kipra, Hrvatske, Makedonije, Crne Gore, Albanije i Srbije, a predavači dolaze sa Kipra, iz Italije i Srbije.\nU sklopu treninga organizovana je izložba 13. Aprila u 19.30h, u klubu Doma Omladine na temu različitih aspekata kulture koje je naša internacionalna grupa mladih učesnika istraživala u Pančevu i fokusirala se na Religiju, Hranu, Obrazovanje i Životnu sredinu. U tu svrhu koristili smo metodologiju koja se zove Photovoice, gde se kombinuje fotografija, tekst i zvuk da bi se ispričala priča o nekom društvenom fenomenu, u ovom slučaju kulturi. Više o samom projektu na www.facebook.com/daycul.daycul i www.pgcvp.rs.


RTV Mir - Pantić: EU ima dvostruke aršine\nPantić: EU ima dvostruke aršine\nPonedeljak, 07. oktobar 2013, 18:18\nBEOGRAD - EU ima dvostruke aršine, ni ona ne želi da se neke stvari iz Briselskog sporazuma sprovedu, kaže zamenik direktora Vladine Kancelarije za KiM Krstimir Pantić.\n"Nama je važno da se Briselski sporazum sprovede, ali ako se pred državu Srbiju postavljaju novi uslovi, ako se samo pred Beograd postavljaju nerealni zahtevi, a imate puno razumevanja za Prištinu, čak i kad ne sprovodi za šta se obavezala, onda ne treba da se ide u Brisel", kaže Pantić.\nPantić dodaje da se ništa dramatično neće desiti na Kosovu, ako dođe do prekida dogovora.\n"Nije kriva država Srbija, već Albanci koji ne žele da sprovode Briselski sporazum. Ako se primeni nešto što je dogovoreno, ali ne u obliku u kom je dogovoreno, neće biti održivo. Imamo ogroman pritisak da se izbori bojkotuju. Kome je u interesu da mali broj Srba izađe na izbore? Niti će Srbija biti kriva, niti će biti optuživana ako se taj sporazum ne sprovede, mi smo učinili sve sa naše strane, ali nema volje sa druge strane", kaže Pantić.\nPantić dodaje da Srbija ne može biti okrivljena za to da ne primenjuje Briselski sporazum.\n"Mi smo neke bolne ustupke učinili u pregovaračkom postupku i nema prostora da se više čine ustupci. Ne bi bili pobednici Srbi, ali bi veći gubitnici bili Albanci. Mi ne bismo dobili ništa time. Ali zar treba mi stalno da činimo ustupke da bi taj procesu bio uspešan?", kaže Pantić.


Ford se vraća na sajam u Frankfurtu - BIGportal.ba\n2 Juna, 2019 2 Juna, 2019 0401\nPoslije odsustva sa nekoliko velikih evropskih sajamskih manifestacija, Ford je odlučio da na septembarskom frankfurtskom auto-salonu izloži svoje najnovije modele.\nMeđu eksponatima na štandu Forda u Frankurtu naći će se restilizovani Explorer, kao i nova Kuga, potvrdili su iz ovog proizvođača u razgovoru za Automotive News. Ta dva modela deo su SUV ofanzive Forda na evropsko tržište, a očekuje se da im se pridrući još jedna novitet – krosover Puma.\nFord je ranije ove godine objavio prvu “tizer” fotografiju Pume, koja je bazirana na novoj Fiesti, a automobil će debitovati do kraja 2019, pa je septembar, kada se održava frankfurtski salon, nejverovatniji termin za premijeru ovog modela. Već je najavljeno da će Puma imati najveći kapacitet i fleksibilnost tovarnog prostora u klasi, sa gepekom od 456 litara.\nInače, ovaj automobil imaće dužinu oko 4.200 mm, a poređenja radi aktuelni Ford EcoSport je dug 4.017, dok je dužina modela Kuga 4.613 mm. Puma takođe stiže sa 48-voltnom tehnologiju hibridnog pogona u čijoj će osnovi biti 1.0-litarski trocilindarski EcoBoost agregat sa 155 KS (114 kW).\nViše informacija o Fordu Puma biće poznato tokom leta, uoči auto-salona u Frankfurtu na kome bi, osim ovog krosovera, trebalo da se pojave i modeli kao što su novi BMW Serije 1, električna Honda E, Kia XCeed, potpuno novi Land Rover Defender, električni Porsche Taycan, nova generacija Seata Leon i Volkswagen ID3 na struju.


Srpska LoL reprezentacija isključena sa IeSF šampionata - RUR Esports\nSrpska LoL reprezentacija isključena sa IeSF šampionata\nHome - eSports - Srpska LoL reprezentacija isključena sa IeSF šampionata\nBy Sawovsky 09/11/2018\nIako je danas trebalo da krene avantura naših League of Legends momaka u pohodu na potencijalni ponovljeni uspeh iz 2015. godine, nažalost, zbog stvari za “zelenim stolom”, naša reprezentacija je završila učešće i pre nego što je započela prvi meč.\nNaime, jedno od pravila IeSF šampionata, koje je poprilično “otvoreno” za tumačenje, je zabranjivalo da se takmiče igrači koji su učestovali u nekim od LCS liga. Jedan od naših igrača je igrao brazilski LoL Challenger, i kada je naša uprava proverila da li je ovo u redu i po pravilima da igraju samo amaterski igrači, iz organizacije je potvrđeno da se zaista odnosni samo na igrače iz LCS (redakcija poseduje transkript ovog razgovora kao dokaz).\nMeđutim, na dan kada je turnir trebalo da krene, ispostavilo se da se to odnosni i na igrače koji su igrali Challenger lige, odnosno i one koji su bili “semi-pro” igrači, pa je ovo osim naše reprezentacije, pogodilo i brojne druge zemlje koje su takođe imale informaciju da će Challenger igrači moći da igraju.\nŠteta za naše momke koji su na takmičenje otišli puni entuzijazma i nade da će ponoviti uspeh njihovih prethodnika. Ostaje nam da pratimo i navijamo za Vladu u Tekkenu i naše CS:GO igrače!\nFortnite: Battle Royale igra čak 8.3 miliona igrača u jednom trenutku\nSrpski kanteraši ubedljivo startovali na IeSF svetskom šampionatu!\nInvictus Gaming upoznao igrače Mančester Junajteda\nMutant Year Zero sa ekspanzijom dobija i novog heroja – Big Khan\nNovi trejler za Yooka-Laylee and the Imposible Lair obećava obilje uzbudljivih nivoa\nKratke priče nam otkrivaju gde će se odvijati radnja u Dragon Age 4\nCall of Duty: Modern Warfare nosi bogate opcije za kastomizaciju oružja\nREVIEW: Lenovo Y530


Zaharijeva: Nastavak dijalog posle izbora u Srbiji\nFoto: MSP Bugarske\nMaj 21, 2020 17:57\nMinistarka spoljnih poslova Bugarske Ekaterina Zaharijeva izjavila je da dijalog Beograda i Prištine neće biti moguće nastaviti pre okončanja parlamentarnih izbora u Srbiji.\n"Slažem se da će pre predsedničkih izbora u Sjedinjenim Američkim Državama biti pritiska da se napravi bilo kakav napredak u vezi s dijalogom, ali pre izbora u Srbiji ništa se ne može dogoditi. Dakle, uzmimo to u obzir".\nNe može očekivati nikakav napredak u dijalogu pre izbora u Srbiji, kako objašnjava, jer veoma teško doneti nepopularne odluke uoči izbora.\nZaharijeva je, kako prenosi portal Kosovo onlajn, takođe govorila o ideji o kojoj se često diskutuje, a to je korekcija granica ili "razmena teritorija između Kosova i Srbije", kao o mogućem putu za postizaje konačnog dogovora.\n"Ne postoji ništa konkretno na stolu i ne postoje uslovi za takvu ideju. Da li će dogovor uključivati i priznavanje Kosova od Srbije, da li će to uključivati i razmenu ljudi, šta će se desiti sa Srbima koji ostaju na Kosovu i obrnuto, sa Albancima koji ostaju u Srbiji", rekla je Zaharijeva.\nZaharijevadijalog Beograda i Prištine


Poziv poljoprivrednicima da se prijave za podsticaje - GradPrijedor.com - Portal grada Prijedora\nHome»Društvo»Poziv poljoprivrednicima da se prijave za podsticaje\n22. februara 2019. 1 Min Read\nGrad Prijedor objavio je danas tri javna poziva za podsticaje u poljoprivredi za koje je u ovogodišnjem gradskom budžetu planirano gotovo 350.000 KM.\nZa realizaciju Programa korištenja budžetskih sredstava za poljoprivredu u više stavki namijenjeno je ukupno 278.700 KM, za podršku podizanju plastenika i staklenika 49.500 KM, a za podršku podizanju novih zasada voća 19.800 KM.\nMaksimalna podsticajna sredstva iznose do 2.000 KM za fizička lica, odnosno do 4.000 KM za preduzetnike i pravna lica, gdje se za žene ili lica do 40 godina starosti iznos podsticaja uvećava za 10 odsto.\nRokovi za ove javne pozive, kao i rokovi za različite podsticaje unutar poziva kreću se od 29. marta do 16. decembra, a drugačiji su i iznosi podsticaja u svakoj stavki.\nPozivi su objavljeni u današnjem izdanju lokalnih sedmičnih novina „Kozarski vjesnik“ i na sajtu grada www.prijedorgrad.org, gdje se mogu naći i prijavni obrasci u elektronskoj formi, dok su štampane verzije dostupne na info-pultu u Gradskoj upravi.\nPotencijalni korisnici se za dodatne informacije mogu obratiti gradskom Odjeljenju za privredu i poljoprivredu.


Miroljubivi Bajdenov poziv, pa nova runda sankcionog rata: Taktika „klackalice“ u odnosima sa Rusijom - Sputnjik Srbija\n13:54 15.04.2021 Preuzmite kraći link\n„Vidimo da su SAD u odnosima sa Rusijom izabrale izabrale taktiku 'klackalice' smenjujući konstruktivne signale i otvoreno agresivne korake. Nova runda sankcionog rata protiv Rusije odmah nakon 'miroljubivog' poziva američkog predsednika Džoa Bajdena predstavlja još jednu slikovitu potvrdu toga“, istakla je ruska poslanica.\nPrema njenim rečima, Rusija bi trebalo da odustane od iluzija i očekivanja novih „deeskalacija“ i „resetovanja“.\n„Očigledno je da Amerika u bliskoj budućnosti ne namerava da odustaje od imidža neprijatelja čija je uloga 'dodeljena' Rusiji“, rekla je ona.\nS tim u vezi, poslanica je zaključila da, pri svemu tome, praksa pokazuje da Vašington pokušava intenzivno da glumi da ima želju za uspostavljanjem dijaloga sa Moskvom tek onda kada ona pokaže odlučnost da žestoko i beskompromisno štiti svoje nacionalne interese.\nNova najava američkih sankcija Rusiji usledila je ubrzo nakon telefonskog razgovora ruskog i američkog predsednika. Vladimir Putin i Džozef Bajden u utorak su drugi put razgovarali telefonom od inauguracije američkog lidera. Kako je saopštio Kremlj, predsednici su detaljno razgovarali o stanju bilateralnih odnosa i nizu međunarodnih pitanja. Bela kuća je navela da je Bajden predložio Putinu da u narednim mesecima održe lični sastanak „u trećoj zemlji“.\nAgencija Blumberg, pozivajući se na izvore, saopštila je u četvrtak da će SAD uvesti sankcije za desetak državljana Rusije i 20 ruskih organizacija i proterati deset ruskih diplomata zbog navodnog mešanja Moskve u izbore i sajber napade preko „Solar vindsa“. Izvori su naveli da bi Sjedinjene Američke Države ove mere mogle objaviti već u četvrtak. Prema listu „Njujork tajms“, sankcije će se ticati i državnog duga Rusije.\ntaktika, klackalica, sankcije Rusiji, poziv, Džo Bajden


RIM - Šef policije Firence izdao je po hitnom postupku zabranu prilaska fudbalskom stadionu dvojici navijača koji su seksualno uznemiravali reporterku televizije, koja se uključila u direktan televizijski prenos, piše agencija Ansa. Dvojica navijača, naime, udarila su po stražnjici novinarku Gretu Bekalju dok je ispred stadiona izveštavala direktno u program nakon kraja utakmice Fjorentina - Empoli. Slučaj je odmah došao u centar pažnje javnosti, izazvao je bes građana i osude u medijima i na društvenim mrežama. Sud je odredio da su dvojica navijača, jedan iz Ankone star 48 godina i drugi iz Firence od 45 godina, seksualno uznemiravali osobu koja je radila svoj posao, zbog čega im je izrečena mera zabrane prisustva utakmicama i prilaska stadionu u naredne dve, odnosno tri\nMODENA - Panini, firma koja štampa samolepljive sličice fudbalera za kojima su ludela deca sedamdesetih i osamdesetih, slavi 60. rođendan. Kako je uspela da preživi rat tabloida, čelični stisak prevarantskog tajkuna i konkurenciju rvača u kombinezonima od likre, i postane kompanija vredna milijardu funti? Seksualni skandali, političke intrige i fudbal. Sve se to redovno pojavljivalo na naslovnim strana britanskih tabloida dok su se urednici pod velikim pritiskom borili da nadmaše jedni druge usred nemilosrdnog rata tiražima osamdesetih. Ali dok su sa štamparskih presa svakog dana izlazili milioni primeraka listova, na mastiljavim stranicama Sana i Dejli Mirora nisu se pojavljivale samo muke engleske reprezentacije predvođene Bobijem Robsonom ili huligana iz blokova. U pokušaju da navedu\n28.11.2021 u 10:06\nU Italiji i Nemačkoj otkriveni prvi slučajevi novog soja koronavirusa\nRIM/BERLIN- Italijanske i nemačke vlasti prijavile su prve slučajeve novog soja koronavirusa nazvanog omikron. U Nemačkoj su dve osobe zaražene novom varijantom koronavirusa i to su putnici koji su došli iz Južne Afrike, gde je prvo otkriven taj soj. U Italiji je otkriven jedan slučaj kod osobe koja se vratila iz Mozambika, saopštile su tamošnje vlasti, prenosi Beta-AFP. Italija je u petak zabranila ulazak građana koji su tokom poslednje dve nedelje boravili na jugu Afrike. Zatraženo je da osobe koje su nedavno boravile na tom području i već doputovale u Italiju da se obavezno jave sanitarnim vlastima za testiranje i odu u samoizolaciju deset dana posle čega bi trebalo ponovo da urade test.\n26.11.2021 u 10:29\nSrpska nacionalna avio-kompanija Er Srbija uspostavila je saradnju sa italijanskom nacionalnom avio-kompanijom ITA ervejz, kako bi putnicima omogućili veći izbor destinacija i bolju povezanost preko svojih matičnih aerodroma. Kako je saopšteno iz Er Srbije, ova kompanija je među prvima koja je postigla ovu vrstu sporazuma sa kompanijom ITA ervejz, koja je počela da obavlja vazdušni saobraćaj u oktobru ove godine. Avio-kompanija Er Srbija je svoju JU oznaku za let postavila na letove ITA ervejza iz Rima za dve međunarodne destinacije, Atinu i Tiranu, kao i na lokalne letove za devet odredišta u Italiji - Bari, Brindizi, Đenovu, Kataniju, Lamecija Terme, Palermo, Torino, Trst i Veneciju, prenosi Tanjug. „Italija predstavlja veoma važno tržište, kako za Srbiju, tako i za region, čime se\n24.11.2021 u 19:33\nU Italiji nevakcinisani ne mogu u bioskope, teretane, hotele...\nRIM - Italija je danas poostrila mere protiv onih koji ne žele da se vakcinišu protiv kovida, pa su im ograničili pristup brojnim servisima, dok je vlada obavezala na vakcinaciju mnoge državne službenike. Vladinom uredbom od 15. decembra oni koji nisu vakcinisani neće moći da uđu u bioskope, restorane, hotele i teretane, dok svako ko koristi javni prevoz mora od 6. decembra da bude vakcinisan ili da ima negativan PCR test, preneo je Rojters. Mere će potrajati najmanje do 15. januara, javlja Tanjug. Vlada je takođe proširila obaveznu vakcinaciju na kompletno školsko osoblje, policiju, vojsku, dok će zdravstveni radnici, za koje je vakcinacija već obavezna, morati da dobiju buster dozu ukoliko žele da zadrže posao.\n23.11.2021 u 16:07\nItalija kaznila Amazon i Epl sa 230 miliona dolara\nRIM - Italija je kaznila američke tehnološke gigante Amazon i Epl sa otprilike 230 miliona dolara, optužujući ih za dogovaranje na štetu konkurencije kod prodaje Eplovih proizvoda na Amazonovoj italijanskoj platformi. Dve kompanije su se našle na udaru kritika zbog sporazuma koji su sklopile još 2018. godine, a koji je navodno omogućio da samo odabrani trgovci mogu na platformi Amazon.it da prodaju Eplove proizvode i Bits elektronske dodatke, izvestio je Rojters. Italijanski antimonopolski regulator je presudio da su dve firme kršile zakone EU podrivajući cenovnu tržišnu konkurentnost. Eplu i Amazonu je naloženo da stave van snage svoj sporazum i ograničenja koja on podrazumeva, te da svim prodavcima Eplovih i Bits proizvoda bude omogućen nediskriminatorni pristup i prodaja na\n18.11.2021 u 22:16\nItalija planira da pošalje 30 medicinara Sloveniji u pomoć\nLjUBLjANA – Italijanska vojska planira da pošalje u Sloveniju do 30 lekara i medicinskih sestara u trenutku kada se ova zemlja bori sa sve većim brojem pacijenata od kovid-19, dogovoreno je na sastanku dva ministarstva odbrane. Slovenački ministar odbrane Matej Tonin potvrdio je ovaj dogovor na Tviteru, juče nakon sastanka sa italijanskim kolegom Lorencom Gverinijem, prenosi Tanjug. Tonin je od svog italijanskog kolege zatražio pomoć u medicinskom osoblju, a Gverini je, prema navodima ministarstva, rekao da razume situaciju u Sloveniji jer je Italija imala slično iskustvo i ponudila je ovaj vid pomoći. Ministri su se dogovorili da do 30 zdravstvenih radnika iz italijanske vojske pritekne Sloveniji u pomoć, tako što će se pridružiti medicinskim timovima slovenačkih oružanih snaga,\n18.11.2021 u 12:56\nRIM - Italija je donela odluku da smanji vrednost za plaćanje u gotovini sa 2.000 na 1.000 evra. Od 1. januara u toj zemlji neće više moći da se plaća u gotovini iznos koji je viši od 1.000 evra. Svi iznosi viši od 1.000 evra moraće da se plate bankomat karticom, kreditnom karticom, čekovima ili preko računa. Ko bude prekršio ovu odluku biće kažnjen sa najmanje 2.000 evra, a kazna može dostići svotu i do 50.000 evra. Ova mera treba da doprinese suzbijanju sive ekonomije i utaju poreza. Smanjenje svote za plaćanje u gotovini kritikovano je od liberalnih političara, zaštitnicima potrošača i podataka. Vlada premijera Marija Dragija u borbi protiv sive ekonomije, utaje poreza i pranja novca želi da podstakne elektronske sisteme za plaćanje.


Da li je moguće predvideti cenu svinja u Srbiji? | Agrarije\nUticaj uvoza na domaću cenu svinja je skroman i posredan, jer je njegov udeo u ukupnoj potrošnjimali: 1 do 1,5% u periodu od 2008. do 2011; dok od 2012. godine raste sa 3,5% do 6,7% 2015. godine. Tako da se može reći da visina domaće cene umnogome određuje uvoz, a ne obrnuto. S druge strane evidentno je da naša cena svinja prati trend cena u EU., što nije slučak sa cenama najvećih svetskih izvoznika (USA i Brazil). Na cenu utiče i mogućnost izvoza svinjskog mesa. Potencijalni izvoz povećava potražnju pa samim tim utiče na dužinu i izraženost trenda i ciklusa. To se jasno videlo tokom 2014. i 2015. godine, kada smo izvozili svinjske polutke u Rusiju. Međutim, kako je verovatnoća da će se to ponovo dešavati minimalna, jasno je da izvoz u skorijoj budućnosti neće uticati na cenu.\nNa kraju, na cenu u mnogome utiču i netržišne mere. Tako je na primer u Srbiji, za razliku od EU, veoma izraženo nedeljno i mesečno kolebanje. Na ovu speciﬁčnost utiče ponašanje klaničara: oni veštački obaraju cenu menjajući je na nedeljnoj bazi tako što počinju da je obaraju kada ona krene da značajno raste. Po pravilu, proizvođači reaguju panično, razmišljajući „cena je krenula nadole, a moje svinje stižu na prodaju  bolje da prodam što pre“.\nSve u svemu, formiranje cene svinja ima svoje brojne zakonitosti, potrebno ih je samo pratiti i analizirati. Više o ceni o ceni svinja, analizama i predviđanjima, kao i o prognozama za ostale poljoprivredne prozvode pogledajte u Izveštaju o prognozi cena.


HomeKultura„Beogradski pobednik” Kusturici, retrospektiva njegovih filmova u Kinoteci\nPrestižna nagrade za izuzetan doprinos filmskoj umetnosti poznatom reditelju biće uručena na predstojećem 50. Festu.\nIz filma „Dom za vešanje” (foto Jugoslovenska kinoteka)\nRetrospektiva filmova proslavljenog reditelja Emira Kusturice otvorena je u Jugoslovenskoj kinoteci u Beogradu povodom 40 godina od premijernog prikazivanja filma „Sjećaš li se Doli Bel”.\nRetrospektiva je organizovana u okviru stalnog programskog ciklusa Kinoteke „Velikani svetskog filma”.\nDirektor Kinoteke Jugoslav Pantelić ističe da je publika imala priliku da pogleda restauriranu verziju ovog danas kultnog Kusturičinog ostvarenja zahvaljujući saradnji Jugoslovenske kinoteke i Filmskog centra Sarajevo.\nDo 25. novembra u sali „Makavejev” publika će moći da vidi i druga briljantna ostvarenja našeg izvesno najnagrađivanijeg filmskog autora”, najavio je Pantelić. Na programu su „Otac na službenom putu”, „Dom za vešanje”, „Snovi u Arizoni“”, „Podzemlje”… sve do dugometražnog dokumentarnog filma „Pepe, jedan uzvišeni život” (2018).\nOtvaranje ciklusa „Velikani svetskog filma” čelnici Festa iskoristili su kao priliku da saopšte kako je upravo Emir Kusturica dobitnik prestižne nagrade „Beogradski pobednik” za izuzetan doprinos filmskoj umetnosti na predstojećem 50. Festu.\nPredsednik Saveta Festa Ivan Karl istakao je značaj činjenice da je pred nama jubilarni, 50. Fest i da kao takav zaslužuje posebnu pažnju. Karl je saopštio da je, s obzirom na koronu i sve izazove kojima smo okruženi, slogan 50. Festa „Novi hrabri svet”.\nU foajeu Kinoteke izloženi su plakati i fotografije velikih formata iz Kusturičinih filmova. I najnoviji broj časopisa „Kinoteka” posvećen je njegovom opusu, dok na fasadi zdanja u Uzun Mirkovoj ulici veliki plakati obaveštavaju prolaznike o programu retrospektive.


Programska šema za četvrtak - Ko prenosi Zvezdu, a ko Partizan? - Sportske.net\nProgramska šema za četvrtak - Ko prenosi Zvezdu, a ko Partizan?\nZvezdaši će moći da biraju, Partizanovci za vreme utakmice neće menjati kanal.\nOd ''100 miliona Delija'', koliko ih je otišlo u London?Prštaće u Humskoj - Ofanzivni Partizan, ofanzivni i Albanci?Još jedan srpski trener na Ostrvu!?Zvezda i Partizan - Borba i za bodove, ali i za JOŠ PUNIJU KASU!Zvezda i Partizan - Borba i za bodove, ali i za JOŠ PUNIJU KASU!\nTema koja je početkom sezone izazivala veliku pažnju, ustalila se uoči evropskih utakmica fudbalera Crvene zvezde i Partizana ove jeseni.\nTako je i ovoga puta, ali za razliku od letos, sada je situacija mnogo povoljnija za pristalice oba kluba kada su TV prenosi u pitanju.\nFudbalsko veče u četvrtak startuje u 19 časova, za kada je zakazan duel u Humskoj, između Partizana i Skenderbega, dok dva sata kasnije Crvena zvezda gostuje u Londonu, ekipi Arsenala.\nObe utakmice biće direktno prenošene na kanalu RTS 1, a ukoliko ima onih koji preferiraju TV prenose na Areni Sport, priliku da svoje ljubimce gledaju i na njihovom kanalu imaće navijači Crvene zvezde. Utakmica iz Londona biće prenošena na kanalu Arena Sport 5.\nZa one koji budu propustili da uživo odgledaju ove utakmice obezbeđeni su tokom večeri i snimci, ali samo Partizanovog meča sa Skenderbegom. Najpre na Areni Sport 1 u ponoć, a onda i dva sata kasnije na RTS 1, što možete da vidite u prilogu.\nUtisak je, ipak, da ne bi trebalo da bude nezadovoljnih.


UDS: Nedopustivo je da Zrenjanin nema pijaću vodu u 21. veku | Novosadski informativni portal 021\n11:43 > 11:52\nOn je podsetio i da je vazduh u ovom gradu zagađen radom kafilerije i da je leti gotovo neizdrživ smrad u gradu.\nĐurišić je ocenio i da su Zrenjaninci žrtve brzopletih odluka Vlade Srbije i nesposobnih lokalnih vlasti, te će dovođenje kineske investicije u vidu fabrike guma imati veoma loše posledice po zdravlje Zrenjaninaca.\n"Velika investicija, odnosno investicija koju Vlada finansira ogromnim sredstvima, kineskog proizvođača guma, koja je jedna od najprljavijih tehnologija, dovodi baš u ovaj grad, nažalost, bez dovoljno studija koje će pokazati kakav će sve to uticaj imati na životnu sredinu", dodao je Đurišić.\n20.05.2020\t• 16:17\nLoša vest je da je Čanak sa vama u koaliciji. Čanak LSV je u koaliciji sa SNS, SPS i POKS u Novom Sadu.


BEOGRAD – Kompanija Ericsson najavila je otvaranje novog Centra za realizaciju digitalnih usluga (DSSD) u Beogradu, što će, kako je ocijenjeno u saopštenju poslije diskusije “5G za razvoj i inovacije u Srbiji”, doprinijeti razvoju 5G tehnologije u ovoj zemlji.\nKompanija Ericsson već 25 godina posluje u Srbiji, a najava o otvaranju DSSD objavljena je tokom diskusije koju je organizovao ambasador Kraljevine Švedske Jan Lundin povodom posjete švedske parlamentarne delegacije na čelu sa predsjednikom švedskog Parlamenta Andreasom Norlenom.\nSastanku su prisustvovali predstavnici Ministarstva trgovine, turizma i telekomunikacija, Ministarstva unutrašnjih poslova, srpskih mobilnih operatera, kao i direktor kompanije Ericsson za Srbiju Antonio Pasarela.\nOn je naveo da je kompanija Ericsson za DSSD centar u Srbiji već angažovala više od dvadeset lokalnih profesionalaca i da nastavlja potragu za kadrovima među studentima različitih disciplina. – Novozaposleni u DSSD centrali će raditi na najnaprednijim, najsavremenijim tehnologijama za 5G mreže za klijente kompanije Ericsson ne samo u Srbiji, već i širom Evrope i Latinske Amerike, ističe se u saopštenju.\n“5G tehnologija je jedinstvena platforma za otvorene inovacije od koje se očekuje da podstakne srpsku ekonomiju i globalnu konkurentnost. Ona može da doprinese privlačenju više dugoročnih ulaganja u zemlju i da za sve razvijeniju digitalnu ekonomiju naše zemlje bude dodatna pokretačka snaga u budućnosti, rekao je Pasarela, koji ocjenjuje da DSSD centar stiže u pravom trenutku zbog toga što će “odigrati ključnu ulogu u ubrzanom usvajanju 5G tehnologije u Srbiji i šire“, prenosi Euronews Srbija. Indikator.ba


Odlilo se 53,8 miliona eura | Ekonomist\nUkupan priliv stranih direktnih investicija (SDI) u prvih šest mjeseci ove godine iznosio je 273,8 miliona eura, dok se istovremeno iz zemlje odlilo 53,8 miliona eura, pokazuju preliminarni podaci Centralne banke (CBCG).\nNeto priliv stranih direktnih investicija, odnosno razlika između njihovog priliva i odliva, u prvih šest mjecesi iznosio 220 miliona eura i bio je 41,7 odsto veći nego u uporednom periodu.\n„Iz zemlje se po osnovu ulaganja rezidenata u inostranstvo odlilo 11,9 miliona eura, dok su povlačenja sredstava nerezidenata investiranih u Crnu Goru iznosila 41,9 miliona eura“, navodi se u Biltenu CBCG.\nPriliv stranih direktnih investicija u formi vlasničkih ulaganja iznosio je 163 miliona eura, što čini 59,5 odsto ukupnog priliva. Od toga je u nekretnine uloženo 72,2 miliona eura, a u preduzeća i banke 90,8 miliona v.\nPriliv SDI u formi interkompanijskog duga iznosio je 108,6 miliona eura ili 39,7 odsto ukupnog priliva.


Tanjug 8. februara 2019. 18:22\nBEOGRAD – Pred Višim sudom u Beogradu danas je saslušanjem svedoka nastavljeno suđenje Vladimiru Šaranoviću, povodom optužbi da je ubio advokata Vladimira Zreleca 1. decembra 2015. godine na Vračaru.\nKao očevidac ubistva ispitana je Draginja Delibašić, majka Miloša Delibašića, koji je kao i Vladimir u rodbinskim vezama sa ubijenim Slobodanom Šaranovićem, nekadašnjim vlasnikom kazina „Partizan“ u Beogradu.\nZrelec je u vreme ubistva branio Delibašića, koji je zajedno sa Šaranovićem optužen za upravljanje kriminalnom grupom i nalaganjem ubistava Nikole Bojovića i Miloša Vojinovića.\nDelibašiceva majka je ispričala da je u noći ubistva Zreleca posetila u advokatksoj kancleraiji kako bi se raspitala o postupku protiv njenog sina.\nPo izlasku iz kancelarije, Zrelec se uputio prema automobilu, a ona je krenula u suprotnom smeru, rekla je Delibašićeva napominjući da je ulica bila potpuno prazna.\nPosle nekoliko trenutaka začula je praske i videla beli auto i farove.\nKada je prišla ranjenom advokatu, on joj je rekao da zove hitnu pomoć.\nDelibašićeva je potvrdila da je znala da je Zrelec bio i advokat Slobodana Šaranovića, kojeg je, kako je ispričala, poznavala iz perioda kada je radila u njegovoj kockarnici „Partizan“ a ti je upoznala i optuženog Vladimira Šaranovića.\nPored nje, na današnjem suđenju svedocili su i pripravnici iz Zrelecove kancelarije koji su posvedočili da je njihov principal pre ubistva dobio preteće pismo od Slobodana Šaranovića, koje im je u kancelariju donela njegova supruga Gordana Šaranović.\nNa sledećem suđenju koje je zakazano za 22. mart trebalo bi da svedoči supruga ubijenog advokata, kao i supruga ubijenog Slobodana Šaranovića.


SEEbiz.eu / SI / Agrana: Preuzimanje Sunoka na čekanju\nAgrana Sunoko Hellenic Sugar šećer\nDatum objave: 12.10.2017. - 19:36:01\nOn je, predstavljajući finansijski izveštaj za prvih šest meseci ove godine, rekao da Agrana u segmentu šećera namerava da nastavi da raste u jugoistočnoj Evropi, ali da je kupovina Sunoka u Srbiji zbog pitanja konkurentnosti na čekanju.\nEvropska komisija, kako je preneo, detaljno razmatra ovaj posao. Najverovatnije da najpre nećemo u potpunosti preuzeti Sunoko, već samo 51 odsto, objasnio je Bitner.\n"Agrana" je u julu predala ponudu za otkup i dve šećerane Hellenic Sugara u Srbiji, koji raspolaže sa udelom u tržištu od 30 odsto, ali je austrijski koncern od toga odustao, dodao je on.\nInače, "Agrana" je u prvoj polovini poslovne godine profitirala od visoke cene šećera, kao i malim zalihama u istočnoj Evropi, te je udvostručila svoj poslovni rezultat u segmentu šećera na 36,6 miliona evra.


Postavljeni kontejneri za primarnu separaciju stakla - Sirmiuminfo\nPostavljeni kontejneri za primarnu separaciju stakla\nSremska Mitrovica – Kontejneri za primarnu separaciju stakla, postavljeni su na više od 30 lokacija u našem gradu, čime je Mitrovica postala jedan od vodećih gradova u Srbiji u primarnoj separaciji otpada.\nU našem gradu je postavljeno 30 kontejnera za staklenu ambalažu, nalaze se na lokacijama u svim stambenim naseljima. Jedan od takvih novih kontejnera za primarnu separaciju stakla postavljen je na lokaciji kod Tržnog centra „Roda”.\nDražen Riđošić, načelnik Gradske uprave za socijalnu zaštitu rekao je da je ovo značajan korak u zaštiti životne sredine: „Grad Sremska Mitrovica predstavlja jedan od vodećih gradova u Srbiji na primarnoj separaciji otpada. Danas smo, kao što vidite, na 30 lokacija postavili kontejnere gde će građani moći da odlože staklenu ambalažu. Ovo nam je zaista bitno jer ćemo smanjiti količinu mase na deponiji od one koju ukupno imamo. Poznato je da se separacija, to jest reciklaža stakla može vršiti nebrojeno puta, s tim da ne gubi količinu, a ni kvalitet, ni kvantitet. Zamolio bih građane Sremske Mitrovice kao i ugostiteljske objekte da pravilno odlažu staklenu ambalažu kako bi zaštitili životnu sredinu, zdravlje i bezbednost građana.”\nNa ovaj način delimično će se rasteretiti naša Regionalna deponija, rekao je Radoslav Jevremović, direktor JKP „Komunalije” i ukazao na to da će doći i do značajne uštede energije i sirovina, što doprinosi očuvanju životne sredine.\n„Kako je prošlo već šest godina od kako je u Sremskoj Mitrovici počelo sa prikupljanjem i selektovanjem pet ambalaže, kartona i papira, stvorili su se uslovi da u narednom periodu krenemo i sa selekcijom primarnom staklene ambalaže. Ta ambalaža predstavlja veliki problem, ne samo individualnim domaćinstvima, nego i ugostiteljskim objektima. Staklo je jedan veoma specifičan i težak materijal koji povećava količinu deponovanog otpada na našoj regionalnoj deponiji. Samom selekcijom i reciklažom postižu se određene uštede. Možemo navesti primer da se reciklažom jedne staklene flaše postiže ušteda električne energije, da jedna sijalica od 100 vati može da svetli 4 sata. Reciklaža stakla doprinosi očuvanju životne sredine i smanjenju štetnog uticaja na životnu sredinu. Imamo primer da se reciklažom smanjuje korišćenje sirovina peska, vode i ostalih materijala koje se koristi za proizvodnju stakla, a reciklažom stakla se takođe smanjuje količina deponovanog otpada na regionalnoj deponiji. Naše procene su da će u ovoj i sledećoj godini smanjenje količina deponovanog otpada na regionalnoj deponiji biti preko 100.000 kilograma”, rekao je Jevremović.\nNa području grada postavljeno je više od 30 kontejnera, i to na lokacijama: